UNAPREĐENJA VEŠTINA KOMUNIKACIJE - Edufair UNAPREĐENJA VEŠTINA KOMUNIKACIJE - Edufair\nUNAPREĐENJA VEŠTINA KOMUNIKACIJE\nMarko Stojanović je dugogodišnji saradnik i predavač Univerziteta Singidunum u oblasti ”Veština komunikacije” i vanredni profesor Univerziteta Sinergija gde predaje Scenski pokret studentima glume.\nŠiroj javnosti je poznat kao glumac i pantomimičar, predsednik Svetske organizacije pantomimičara, osnivač karlinga kao zimskog olimpijskog sporta i predsednik Nacionalnog saveza za karling Srbije, član Olimpijskog komiteta Srbije i dobitnik Trofeja ”Sport i omladina” Međunarodnog olimpijskog komiteta i velikog broja priznanja u oblasti glume, pantomime, komunikacije, sporta i humanitarnog rada.\nViše od 15 godina drži originalne treninge unapređenja veština komunikacije i javnog nastupa poslovnim ljudima i političarima u celom regionu. Čest je gost različitih fakulteta, srednjih i osnovnih škola i studentskih i omladinskih organizacija.\nTRENING UNAPREĐENJA VEŠTINA KOMUNIKACIJE će vam pomoći da poboljšate vaše verbalne i neverbalne veštine komunikacije, pomoći da razumete nesvesni govor tela, razvijete jedinstven i privlačan stil komunikacije i učvrstite svoju lidersku ulogu, što će dovesti i do pozitivnih rezultata za vas, vaše saradnike i vašu organizaciju.\nAko želite da komunicirate sa više samopouzdanja, jasnoća i ubedljivosti, naš program različih tehnika komunikacije je dizajniran da pomogne unapređenju vaših veština.\nU današnjem konkurentnom poslovnom svetu, ekonomskoj krizi, političkim promenama, lucidne i efikasne komunikacijske veštine su važnije nego ikada, od interpersonalnih, pregovaračkih, sve do prezentacija, javnih nastupa i medijskih pojavljivanja. To je osnova na kojoj su graćene zemlje, kompanije i karijere i ključna komponenta trajnog uspeha.\nMnoge teorije pokušavaju da uspostave odnos između verbalne i neverbalne komunikacije – moje iskreno, lično i profesionalno uverenje je da moramo 100% ovladati verbalnom i 100% neverbalnom komunikacijom i 100% da vladamo sadržajem kako bismo bili 100% dobar komunikator, a za to je potreban trening i stalno usavršavanje.


Predsjedništvo BiH: "Kovaks" program i proizvođači vakcina da ispune obaveze - Glas Srpske\nSrna 02.03.2021 17:43\nSARAJEVO - Članovi Predsjedništva BiH su u razgovoru sa generalnim direktorom Svjetske zdravstvene organizacije (SZO) Tedrosom Adanomom Gebrejesusom istakli da je BiH prošle godine ispunila sve finansijske i druge utvrđene obaveze i da isto očekuje od programa "Kovaks" i proizvođača vakcina koji djeluju u okviru ovog programa.\nSagovornici su zaključili da što hitnije treba potpisati Propratno pismo i Sporazum o odšteti i odgovornosti između BiH i proizvođača, kao naknadno dodate obaveze, te je razgovarano o spremnosti proizvođača da dostavi svu količinu vakcina u jasno preciziranim rokovima.\nIz Predsjedništva BiH su naveli da je razgovor srpskog člana i predsjedavajućeg Predsjedništva BiH Milorada Dodika i članova Predsjedništva Željka Komšića i Šefika Džaferovića sa generalnim direktorom SZO bio o poteškoćama i kašnjenju u isporuci vakcina za BiH posredstvom mehanizma UN "Kovaks".\nKonstatovano je da BiH ispunjava sve tehničke uslove da odmah izvrši prihvat, skladištenje i distribuiranje količine od milion vakcina svih proizvođača koji djeluju u okviru programa "Kovaks".\nČlanovi Predsjedništva BiH zahvalili su Tedrosu za njegovu podršku BiH u dobijanju vakcina, te zatražili da SZO i "Kovaks" program budu uključeni u ovaj proces sve do konačne isporuke vakcina.\nFiskalni savjet BiH: Usvojena Odluka o budžetu za ovu godinu\nSastanak Đokića i Dačića: Saradnja Srpske i Srbije bolja nego ikad\n22. 04. 2021 15:50\nProvaljeno u parohijsku kuću u mostarskom naselju Bijelo Polje\n22. 04. 2021 14:45


Radovanović: Građani da se ne zavaravaju vremenom i izlaze u šetnju uz misao "neće valjda mene" | Novosadski informativni portal 021\nInfo 29.03.2020. | 20:10 > 19:54\nGovoreći o poukama krize sa epidemijom korona virusa, on je novinarki Danici Vučenić izjavio da je CKS već "mnogo naučio iz katastrrofa kroz koje smo prošli, poput poplava".\nU analizi "slabih tačaka došao je do zaključka da je psihocijalna pomoć građanima od izuzetne važnosti", rekao je Radovanović i ocenio da je taj segement sada razvijen, primenjuje se planski i uz angažman velikog broja ljudi. Prema njegovom tumačenju, "u ljudskoj je prirodi se da brzo zaborave katastrofe, ali nam profesionalna savest nalaže i obavezuje nas da iz ovoga izvučemo pouke i budemo spremniji za sledeći izazov".\nKako je istakao, u ovom trenutku prioriteti CKS su "stariji ljudi koji ne mogu da napuste svoje domove, a imaju potrebu za hranom, lekovima, sanitetskim sredstvima".\nOni se ili preko kol-centara CKS ili pozivanjem kriznih štabova javljaju da bi im pomogli mobilni timovi, objasnio je Radovanović, hirurg u bolnici "Dragiša Mišović", koja je sada jedan od centara za lečenje od COVID-19.\nOd početka krize, do 28.marta, kako je istakao, 1.633 volontera i 548 profesionalaca CKS dostavili su pomoć za 31.970 ljudi i, pri tome, prešli 43.180 kilometara. Prema rečima Radovanovića, prednost CKS je veliko iskustvo koje ima u odnosu na druge humanitarne organizacije, jer više od 140 godina, u skladu sa striktnim procedurama i planovima, deluje u različitim krizama i katastrofama.\nCrveni krst u vanrednoj situaciji deluje na lokalnom i na nacionalnom nivou sa "160 lokalnih timova u opštinama i gradovima, četiri regionalna tima na Kosovu i Metohiji i tri nacionalna tima", naglasio je Radovanović.\n"Narodne kuhinje su neophodne za život ljudi u 77 sredina sa 33.000 korisnika", precizirao je Radovanović, ističući važnost i programa podrške starim licima, ali i dobrovoljnog davanja krvi, koje funkcioniše i u ovom uslovima.\nKada je reč o delovanju u vremenu krize, pored pomoći penzionerima, on je naglasio da CKS priprema pakete pomoći i obezbeđuje humanitarne donacije za neformalna naselja, koja su u najvećem broju mesto stanovanja pripadnika ekstremno ugrožene romske zajednice.\nUpitan o sudbini beskućnika, koji sada dodatno trpe posledice usled vanrednog stanja i ograničene slobode kretanja, Radovanović je odgovorio da CKS pomaže i njima. To je započeto i ranije, kroz poseban program posvećen ovoj grupi građana, mada su oni, kako je ukazao, "prilično zatvorena grupa", a neretko i odbijaju pomoć.\nUprkos tome, Radovanović je upozorio da su oni, u odnosu na način života, zdravstveno stanje i imuni sistem, "u ovoj krizi izuzetno izloženi i ranjivi".\nUveren da u društvu "postoji solidarnost", on je podsetio da smo to pokazali više puta u prošlosti, što se videlo i pre nekoliko godina u načinu na koji smo dočekali hiljade migranata, "za razliku od brojnih drugih zemalja". Radovanović, međutim, osuđuje stigmatizaciju raznih društvenih grupa, uključujući i povratnike iz inostanstva, i poručuje da je "ona nedopustiva", ali misli da "većina građana to ne podržava".\n"Naravno da se ljudi vraćaju, ovo je njihova zemlja", istakao je on, "ali je važno i da se pridržavaju pravila koja su propisana".\n"Da ne ugrožavaju druge proslavama koje su izvor opasnosti za čitavu zajednicu", predočio je predsednik CKS, uz konstataciju da "svi građani moraju da poštuju uvedena pravila".\nUpozorava da je svaki organizam poseban i da ga treba tako i posmatrati, kao "crnu kutiju", budući da prema nekim parametrima možemo biti zdravi, ali svako ima nekakve predispozicije. One se, prema objašnjenju Radovanovića, "možda nisu ispoljile, a mogu da smanje imuni odgovor, što važi i za mlade i zato treba biti oprezan".\nGovoreći o prizorima vojničkih kreveta na Beogradskom sajmu, ocenjuje da je to "privremena bolnica velikog kapaciteta, za loš slučaj da u jednom trenutku imamo mnogo ljudi koji su inficirani, a ne smeštaj prema kriterijumima hotela".\nTo je, tvrdi Radovanović, "urađeno prema savetima i iskustvu kineskih lekara, koji su uspeli da suzbiju zarazu ograničavanjem kretanja i izolacijom inficiranih“. Kako je procenio, „najgori scenario bio bi da se pojavi veliki broj slučajeva za kratko vreme, veliki broj zaraženih sa kliničkom slikom i veliki broj najtežih slučajeva koji zahtevaju mehaničku ventilaciju".\nOn se, ipak, nada da se to "neće dogoditi, jer propisane mere, za sada, sprečavaju eksponencijalni rast koji se dogodio u Italiji i koji se trenutno događa u pojedinim gradovima Sjedinjenih Američkih Država". Građani, međutim, ne bi trebalo da budu "zavarani lepim vremenom i da izlaze u šetnju uz misao ‘neće valjda mene’, jer takvo pravilo u medicini ne postoji", zaključio je Radovanović.\n30.03.2020 • 08:23\nMuka mi je vise od ovih antivakcinasa sto tripuju da je sve ovo laz i obican grib, vi treba da odgovarate za takvo ponasanje.Dosta vise sa podsmehom, i nadam se da sa takvim stavom necete zavrsiti na lecenju onom ili ovom. Ovo je 21 vek,a ne 15, u kom su aktivakcinasi.\n30.03.2020 • 00:04\nNaravno da nece, razmisljaju ljudi svojom glavom, a ne da im globalisticki mediji ispiraju mozak.


Javor "juri" opstanak sa Jagodićem na klupi - Sportske.net\nJavor "juri" opstanak sa Jagodićem na klupi\nSuperligaš iz Ivanjice rešio je goruće pitanje i imenovao novog šefa stručnog štaba koji će na klupi zameniti Srđana Vasiljevića.\nVasiljević napustio Javor posle pet vezanih porazaIzvučeni parovi 1/16 finala Kupa Srbije, lagano za Zvezdu i PartizanZvezda projektilima najavila evropsku jesen!Sakić: "Strpljivom i kvalitetnom igrom do pobede protiv Javora"Binić: "Pojedini klubovi žele da im se gleda kroz prste"\nFudbalski klub Javor Matis dao se u potragu za novim trenerom nakon što je sa Srđanom Vasiljevićem dogovoren raskid saradnje posle serije loših rezultata u domaćem prvenstvu.\nIvanjički superligaš danas je predstavio Vasiljevićevog naslednika koji će pokušati da trgne ekipu i izvede je iz zone ispadanja.\nNovi trener Javor Matisa od danas je Vlado Jagodić, stručnjak iz Republike Srpske koji je u prošlosti vodio Borac iz Banjaluke, Čelik iz Zenice, Kozaru iz Gradiške i Slobodu iz Tuzle.\n"Sigurno je da u ovoj situaciji moramo praviti brz zaokret. Mislim da imam dovoljno iskustva i kvalitet da postavim stvari onako kako simpatizeri u uprava kluba žele. U startu mogu obećati profesionalan i ozbiljan rad sa klubom jer mi je i lična želja da na ovim prostorima uradim ono što sam uspeo u BIH", rekao je Jagodić na promociji.\nNajveće uspehe Jagodić je ostvario na klupi Borca sa kojim je osvojio šampionsku titulu, a Čelik iz Zenice je u sezoni 12/13 predvodio do mesta koja je garantovalo izlazak u Evropu.\n"Nisam čovek koji traži alibije bilo koje vrste, jednostavno moramo zasukati rukave i vratiti Javor tamo gde mu je mesto. Na ruku nam ide reprezentativna pauza tako da ćemo uspeti da budemo konkurentni svima u nastavku prvenstva", obećao je Jagodić.\nSportski direktor ivanjičkog superligaša Nikola Lišanin postavio je kao imperativ opstanak u ligi, a na promociji Vlada Jagodića otkrio je da je sa stručnjakom iz Banjaluke potpisan ugovor na godinu dana.\nJavor Matis posle deset odigranih mečeva zauzima pretposlednje mesto na superligaškoj tabeli sa smo četiri osvojena boda koliko ima i poslednjeplasirani Borac iz Čačka.\nPriliku da debituje na klupi Javor Matisa Vlado Jagodić će imati u nedelju na gostovanju niškom Radničkom.


Hotel Perla se nalazi u Herceg Novom, na samoj obali mora, na potezu između gradske luke „Škvera“ i medicinskog centra „Meljine“. Lokacija je veoma atraktivna jer pored blizine mora, hotel je okružen mediteranskom vegetacijom. Hotel od sopstvene plaže deli samo Šetaliste 5 Danica, koje se pruža duž cele hercegnovske obale u dužini od 7 km i kojim se veoma lako može stići do svih bitnijih turističkih, kulturnih, poslovnih, sportskih i ostalih sadržaja Herceg Novog. Centar Herceg Novog je od hotela na samo 15ak minuta šetnje.\nPlaža preko puta hotela je opremljena ležaljkama i suncobranima koji su uračunati u cenu. Plaža je delom peskovito, a delom kamenita betonska, tako da može gosti mogu odabratii ono što im je najviše po ukusu.\nLjubitelje aktivnog odmora će obradovati saznanje da se u neposrednoj blizini hotelske plaže nalazi nekoliko sportskih centara, tako da se lako može organizovati ronjenje, jedrenje, skijanje na vodi, skijanje na banani, vožnja gliserom, skuterima, sandolinama ili vožnja kanua za jednu ili dve osobe. U okviru hotela se nalazi fitness klub, a za potpuno opuštanje gostima je na raspolaganju i salon za masažu.\nZa najmlađe goste hotela opremljen je kutak sa opremom i igračkama koje će ih okupirati i zabaviti.\nPored gostiju koji dolaze radi odmora, hotel Perla je odličan izbor za organizaciju sastnaka i manjih seminara i konferencija.\nZa sve skupove u okviru hotela se nudi:\n• salu za sastanke za 40 osoba\n• usluge printanja (laser), skeniranja, korišćenja PC računara, fax usluge, telefoniranja i fotokopiranja 24 sata dnevno\n• Wi-Fi – bežični internet\n• savremena audio i video oprema (VHS/DVD)\nU blizini hotela je istorijski spomenik Manastir Savina (XI – XVIII vijek), koji je jedan od najlepših primjera arhitekture baroka na Jadranu.\nGostima je na raspolaganju izbor između više smeštajnih jedinica, tako da mogu odabrati u skladu sa svojim afinitetima prema komforu:\nStandardne sobe su veličine 20-22 m², klimatizovane su i poseduju terase sa ili bez pogleda na more, kupatilo sa tuš kabinom, mini bar, LCD TV – kablovski sistem, radio, telefon, fen, sef.\nSuperior sobe su nešto veće kvadrature u odnosnu sa standardne, imaju 25 m², (dva ili tri ležaja) klimatizovane su i poseduju terase sa pogledom na more, dok su ostali sadržaju isti kao u standard sobi.\nZa goste koji su nešto zahtevniji u pogledu komfora, u hotelu Perla postoje apartmani od 40 m², svi su klimatizovani i imaju terase sa ili bez pogleda na more, spavaću sobu (bračni krevet) i dnevnu sobu (mogućnost + dva ležaja) sa kuhinjom i trpezarijom, kupatilo, mini bar, LCD TV kablovski sistem, radio, telefon, fen, sef.\nSuperior apartman je kvadrature 45 m², klimatizovan je i ima pogled na more. Sastoji se iz spavaće sobe, u kojoj se nalazi bračni krevet, i dnevne sobe (mogućnost + dva ležaja) sa mini kuhinjom. U okviru apartmana je kupatilo, a sadrži i mini bar, 2 LCD TV, kablovski sistem, radio, telefon, fen, sef.\nUsluga u hotelu je na bazi polupansiona (doručak i večera). U cenu je uračunat parking, kao i besplatan Wi-Fi u celom hotelu.\nDepadanski Perla se nalaze u okruženju centralnog hotela Perla. Svi objekti su smešteni blizu mora, na Savini, Zajedno sa centralnim hotelom i kompletnim okruženjem, ovi objekti čine jedno malo naselje – Resort.


REVIZORI: Troškovi na hranu i piće bez jasnog obrazloženja\nUred za reviziju institucija Bosne i Hercegovine (BiH) godinama upozorava na način potrošnje novca namijenjenog za reprezentaciju i sugeriše da takvi troškovi jasno „trebaju imati povod i svrhu”.\nDržavni funkcioneri nemaju običaj jasno obrazložiti potrošeni novac koji se isplaćuje za reprezentaciju, odnosno za hranu i piće u sklopu službenih poslova.\nTakva praksa je uspostavljena u institucijama poput Parlamentarne skupštine BiH i Vijeća ministara BiH.\nReprezentacija podrazumijeva pravo na korištenje novca za ugostiteljske usluge koji se svake godine odobrava radi obavljanja službenih redovnih i međunarodnih poslova.\nKao i prethodnih godina, revizori su u nedavno objavljenim izvještajima analizirali potrošnju novca po osnovu reprezentacije u državnim institucijama za 2016. godinu.\nGotovo 129.000 konvertbilnih maraka na ime reprezentacije je potrošeno u Parlamentarnoj skupštini BiH u prošloj godini.\nPravo na mjesečnu reprezentaciju imaju članovi Kolegija Predstavničkog i Doma naroda Parlamentarne skupštine i njihovi zamjenici, predsjedavajući komisija, sekretari i vojni povjerenik. Mjesečni iznos koji im je odobren kreće se od 200 do 500 KM.\nUvidom u račune, državni revizori primjećuju da su pojedini novac od reprezentacije trošili na hranu i piće bez „bez jasnih obrazloženja o povodu nastanka troška, obavljenoj aktivnosti, događaju ili susretu koji je organiziran”.\n„Što u pitanje dovodi samu svrhu reprezentacije, odnosno stvarnu namjenu odobrenih sredstava”, zaključuju revizori.\nSličnu praksu su revizori primjetili i u Generalnom sekretarijatu Vijeća ministara BiH. U 2016. godini, generalni sekretarijat od dozvoljenih 90.000 KM za reprezentaciju potrošio je gotovo 87.000 KM.\nPredsjedavajućem Vijeća ministara Denisu Zvizdiću odobreno je korištenje reprezentacije na mjesečnom nivou u iznosu od 6.000 KM.\nTokom prošlogodišnjih službenih putovanja u inostranstvo predsjedavajućeg Vijeća ministara BiH, na računima nisu upisivana adekvatna obrazloženja potrošnje novca koja bi se mogla dovesti u vezu sa njegovim službenim aktivnostima, navodi se u izvještaju.\n„Na računima se upisuje radni ručak, radna večera ili radni sastanak s članovima delegacije”, obrazlažu revizori.\nRevizori su iznijeli primjedbe i na račun troškova reprezentacije u Ministarstvu vanjskih poslova BiH u prošloj godini:\n„Uglavnom se svodi na svakodnevno konzumiranje pića i napitaka zaposlenih u granicama utvrđenih limita bez odgovarajućih obrazloženja u funkciji kojih službenih sastanaka su nastali dati troškovi.”\nTanka je nit između privatne i javne upotrebe u troškovima reprezentacije, putnim troškovima, korištenju telefona, službenih automobila i slično, jedan je od generalnih zaključaka Ureda za reviziju u institucijama BiH.


U ovom času nije, naravno, moguće tačno proceniti koliko će da košta povećana nesigurnost na ulicama Beograda.\nPrva ocena bi morala biti da je političko i socijalno nezadovoljstvo veliko i da se ono okreće od samodestruktivnosti ili od porodičnog nasilja, ka jednom ili drugom obliku socijalnog ili političkog nasilja - ka raznim vidovima terorizma. U ovom času, usled hroničnog nedostatka odgovarajućih istraživanja, nije moguće razlučiti pojedine uzroke i oceniti njihov značaj. Bilo bi neophodno bar razvrstati političko od socijalnog, a oba od ekonomskog nezadovoljstva. Kako reakcija ne bi bila takva da povećava, a ne da smanjuje mogućnosti haotičnog razrešenja.\nTamna slika Srbije\nPred početak leta urađeno je istraživanje čiji cilj je bio da se proceni ugled Vlade kod građana i u javnosti. Više od polovine, tačno 58,2 odsto, kabinetu Mirka Cvetkovića je dalo ocenu jedan, a ocenu dva dalo je 26,8 pitanih. Kada se to sabere, vidi se da zapravo više od osamdeset odsto anketiranih misli loše o radu aktuelnog kabineta. Kada bi se ista pitanja sada postavila, verovatno bi rezultat bio još gori po Vladu.


Japanska kompanija Rakuten kupuje Viber za 900 miliona dolara – Nadlanu.com\nJapanska kompanija Rakuten kupuje Viber za 900 miliona dolara\nObjavljeno 14. feb 2014. / 16:12:34\nRakuten je kompanija koja deluje na polju finansija, kupovine i onlajn videa i digitalnog sadržaja, a u srazmerama je popularnosti Amazona, samo na tržištu Japana. Viber je, s druge strane, iziuzetno popularan, rastući servis za slanje poruka i VoIP na mobilnim uređajima, koji se često opisuje kao glavni rival Skype servisu.\nOčekuje se da će Viberovih 300 miliona aktivnih korisnika biti pridodato Rakutenovim 200 miliona, što će japanskoj kompaniji omogućiti širenje van granica Japana. Hiroši Mikitani, izvršni direktor i vlasnik kompanije Rakuten je izrazio svoje zadovoljstvo ovom kupovinom, a iste impresije podelio je i izvršni direktor Vibera, Talmon Marko.\nViber je jedna od pet najpreuzimanijih smartfon aplikacija za pozivanje i slanje poruka, a prisutan je na najvećim svetskim tržištima. Za Viber ova akvizicija znači mogućnost da servis postane i platforma za digitalnni sadržaj, a ne samo provajder za besplatne glasovne pozive i poruke.\nOčekuje se da će konačna kupovina između Rakutena i Vibera biti obavljena do kraja marta.


S obzirom na ljetnju turističku sezonu i dolazak i boravak većeg broja stranih turista u našu zemlju, Fond za zdravstveno osiguranje Crne Gore, ovim saopštenjem informiše javnost o uslovima i načinu ostvarivanja zdravstvene zaštite stranih turista koji dolaze iz država sa kojima Crna Gora ima u primjeni Sporazum o socijalnom osiguranju.\nOsigurana lica iz država u okruženju i drugih država sa kojima je zaključen sporazum o socijalnom osiguranju na principu osiguranja, za vrijeme svog turističkog boravka u Crnoj Gori, imaju pravo na hitnu zdravstvenu zaštitu.\nOsiguranici koji koriste zdravstvenu zaštitu na osnovu ovakvog sporazuma ne plaćaju neposredno naknadu za pružene zdravstvene usluge, već se troškovi zdravstvene zaštite obračunavaju između fondova zdravstvenog osiguranja država ugovornica.\nTo pravo mogu ostvariti osiguranici iz: Republike Srbije, Bosne i Hercegovine, Republike Hrvatske, Republike Makedonije, Republike Austrije, Savezne Republike Njemačke, Češke Republike, Republike Mađarske, Kraljevine Holandije, Kraljevine Belgije, Velikog Vojvodstva Luksemburg, Republike Italije, kao i francuski osiguranici koji su naši državljani na privremenom radu u Republici Francuskoj.\nDa bi ostvarilo pravo na hitnu zdravstvenu zaštitu u Crnoj Gori, osigurano lice iz jedne od navedenih država, treba da dobije od svoje kase zdravstvenog osiguranja u mjestu prebivališta, odgovarajući obrazac odnosno potvrdu o pravu na zdravstvenu zaštitu za vrijeme privremenog boravka u Crnoj Gori.\nOsigurano lice je dužno da se po dolasku u Crnu Goru, sa navedenom potvrdom obrati nadležnoj organizacionoj jedinici Fonda za zdravstveno osiguranje u mjestu boravka.\nOrganizaciona jedinica našeg Fonda, na osnovu potvrde o pravu na zdravstvenu zaštitu za vrijeme privremenog boravka u Crnoj Gori, izdaje drugu potvrdu (tkz bolesnički list) sa kojom strani osiguranici neposredno ostvaruju zdravstvenu zaštitu u javnim zdravstvenim ustanovama Crne Gore.\nUkoliko strani osiguranik ne posjeduje navedenu potvrdu, javne zdravstvene ustanove su dužne da preko nadležne organizacione jedinice Fonda za zdravstveno osiguranje Crne Gore, zatraže od inostranog fonda zdravstvenog osiguranja naknadno izdavanje i slanje navedene potvrde o pravu na zdravstvenu zaštitu za vrijeme privremenog boravka u Crnoj Gori.\nNapominjemo da ukoliko se i naknadnim putem ne obezbijedi potvrda, javne zdravstvene ustanove imaju pravo da izvrše neposrednu naplatu pruženih zdravstvenih usluga od osiguranika.\nOsiguranici država SR Njemačke i SR Slovenije umjesto potvrde o pravu na zdravstvenu zaštitu za vrijeme privremenog boravka u Crnoj Gori koriste evropsku karticu zdravstvenog osiguranja.\nOsiguranici iz država Ujedinjenog Kraljevstva Velike Britanije i Sjeverne Irske, Republike Bugarske, Republike Slovačke i Republike Poljske, sa kojima je zaključen sporazum o socijalnom osiguranju na principu reciprociteta, za vrijeme svog turističkog boravka u Crnoj Gori, imaju pravo na hitnu zdravstvenu zaštitu.\nOsiguranici ovih država ne plaćaju naknadu za pružene zdravstvene usluge, već troškovi zdravstvene zaštite padaju na teret Fonda za zdravstveno osiguranje Crne Gore.\nDa bi osiguranici navedenih država ostvarili pravo na zdravstvenu zaštitu, potrebno je da posjeduju urednu putnu ispravu i zdravstvenu karticu ili neki drugi dokaz da su osigurani u svojoj državi.\nIsti su dužni da se sa navedenim ispravama, obrate organizacionoj jedinici Fonda za zdravstveno osiguranje Crne Gore, u mjestu gdje treba da im se pruži zdravstvena zaštita, koja će im izdati potvrdu na osnovu koje će neposredno koristiti zdravstvenu zaštitu u javnim zdravstvenim ustanovama i drugim zdravstvenim ustanovama sa kojima Fond za zdravstveno osiguranje ima zaključen ugovor o pružanju zdravstvenih usluga\nOsiguranici iz država Švajcarske Konfederacije, Kraljevine Švedske, Kraljevine Danske i Kraljevine Norveške, sa kojima je zaključen sporazum o socijalnom osiguranju na principu refundacije, za vrijeme svog turističkog boravka u Crnoj Gori, imaju pravo na hitnu zdravstvenu zaštitu.\nOsiguranici ovih država pravo na hitnu zdravstvenu zaštitu ostvaruju na isti način i pod istim uslovima kao i naši osiguranici, s tim što neposredno plaćaju troškove za korišćenje zdravstvenih usluga.\nZdravstvene ustanove su dužne da im izdaju račune, sa odgovarajućom medicinskom dokumentacijom na osnovu kojih u svojoj zemlji ostvaruju pravo na refundaciju po nacionalnim propisima.\nTakođe je važno napomenuti, da pod istim uslovima i na isti način, osiguranici Fonda za zdravstveno osiguranje Crne Gore imaju pravo na zdravstvenu zaštitu, tokom turističkog boravka u svim predhodno navedenim državama.\nDakle, osigurana lica iz Crne Gore za vrijeme privremenog boravka sa kojima imamo Sporazum o socijalnom osiguranju zaključen na principu osiguranja imaju pravo na hitnu zdravstvenu zaštitu.\nDa bi ostvarilo pravo na hitnu zdravstvenu zaštitu osigurano lice iz Crne Gore mora od nadležne Područne jedinice-Kancelarije Fonda za zdravstveno osiguranje u mjestu prebivalištva, da dobije odgovarajući obrazac odnosno potvrdu ( potvrda o pravu na davanja u naturi za vrijeme privremenog boravka u inostranstvu)\nZa dobijanje pomenute potvrde, neophodno je da se obrati Područnoj jedinici-Kancelariji Fonda za zdravstveno osiguranje Crne Gore, sa sljedećom medicinskom dokumentacijom:\npotvrda izabranog doktora da osigurano lice nije bolovalo od akutne ili hronične bolesti u poslednjih dvanaest mjeseci;\nnalaz urina, se, ks, suk, urea, kreatin i transaminaza;\npotvrdu izabranog doktora-stomatologa o stanju zuba.\nNakon neposrednog pregleda i uvida u dostavljenu medicinsku dokumentaciju, ljekarska komisija Fonda daje svoj nalaz i mišljenje.\nUkoliko je nalaz i mišljenje komisije pozitivan, Područna jedinica-Kancelarija Fonda Crne Gore izdaje odgovarajuću potvrdu ( potvrda o pravu na davanja u naturi za vrijeme privremenog boravka u inostranstvu ).\nPomenuta potvrda se izdaje:\nza penzionere na vremenski period od godinu dana;\nza studente i djake na vremenski period jedne školske godine, uz obavezno dostavljanje potvrde o redovnom studiranju, odnosno školovanju.Takodje je neophodno da studenti i djaci koji idu na školovanje i studiranje u Hrvatsku, Bosnu i Hercegovinu , Makedoniju I Sloveniju uz potvrdu o studiranju, obezbijede navedenu medicinsku dokumentaciju iz razloga što sa pomenutim državama u sporazumu o socijalnom osiguranju nemamo obuhvaćenu posebnu kategoriju studenata i djaka.\nza ostala lica koja borave po privatnom poslu ili turistički, potvrda se izdaje do 90 dana.\nKada se tokom privremenog boravka u navedenim državama ukaže potreba za hitnom zdravstvenom zaštitom, naše osigurano lice je dužno da sa navedenom potvrdom obrati nadležnoj inostranoj kasi, u mjestu gdje treba da mu se pruži hitna zdravstvena zaštita.\nKada su u pitanju lica koja dolaze iz država sa kojima Crna Gora nema zaključene sporazume o socijalnom osiguranju, javne zdravstvene ustanove vrše neposrednu naplatu pruženih zdravstvenih usluga po važećem cjenovniku.\nLica koja se nalaze u Republici Srbiji radi školovanja i studiranja\nSporazumom o socijalnom osiguranju zaključenom između Crne Gore i Republike Srbije predviđen je poseban obrazac MNE/SRB 111B (stara oznaka RCG/RS 111B), odnosno Potvrda o pravu na davanja u naturi za lica iz Crne Gore koja se nalaze u Srbiji radi školovanja i studiranja.\nZa dobijanje navedenog obrasca, neophodno je da se obrate Područnoj jedinici-kancelariji Fonda Crne Gore, sa potvrdom o redovnom studiranju odnosno školovanju u Republici Srbiji i potvrdom izabranog ljekara, da lice ne boluje od hroničnih i akutnih oboljenja.\nNavedena potvrda MNE/SRB 111B se izdaje na vremenski period od jedne školske godine.\nPotvrda se predaje odnosno dostavlja, filijali Fonda Srbije u mjestu boravka odnosno studiranja.\nDiplomate, zaposleni i konzularni predstavnici Crne Gore u državama sa kojima imamo sporazum o socijalnom osiguranju zaključen na principu osiguranja\nDiplomatama, zaposlenim i konzularnim predstavnicima Crne Gore u državama sa kojima imamo sporazum o socijalnom osiguranju zaključen na principu osiguranja, potvrda se izdaje na vremenski period koji se podudara sa periodom njihovog imenovanja.


Kompanija flydubai kupila tri Boing aviona Kompanija flydubai kupila tri Boing aviona – MOTOR blog\nU kompaniju flydubai, inovativnu niskotarifnu aviokompaniju iz Dubaija, stigao je prvi od tri aviona Boeing 737-800NG koji se finansira iz kredita vrednog 117,5 miliona dolara koji je obezbedila američka Ex-Im banka. Time je broj aviona u floti kompanije flydubai porastao na 26, a ostala dva aviona stižu u novembru i decembru, čime će se ukupan broj aviona kompanije popeti na 28 do kraja godine.\nTokom tri godine poslovanja, flydubai je uspešno finansirao nabavku flote, prvenstveno kroz ugovore o kupovini i iznajmljivanju. Ovaj ugovor potvrđuje da je kompanija dostigla nivo zrelosti i veličinu koji omogućavaju i druge izvore finansiranja. Finansijski položaj kompanije flydubai, njen održiv rast i rezultati takođe su važni faktori koji dokazuju da je sada pravo vreme za alternativne mogućnosti finansiranja, kao što je ugovor o finansiranju aviona Boeing potpisan sa Ex-Im bankom.\n,,Ovaj važan sporazum sa Ex-Im bankom još jednom dokazuje da flydubai konstantno ostvaruje dobre rezultate. Već smo mnogo toga postigli za kratko vreme koliko postojimo, a ono što nas najviše raduje je da smo tek počeli’’, izjavio je ovim povodom generalni direktor kompanije flydubai Gait Al Gait (Ghaith Al Ghaith).\nflydubai je ove godine znatno proširio mrežu, koja je bogatija za šest novih destinacija (Bukurešt, Sana, Basra, Nadžaf, Biškek i Taif), a pridružiće im se još dve – Skoplje, glavni grad Makedonije u oktobru i Tabuk u Saudijskoj Arabiji u novembru. Pored ove dve nove destinacije, kompanija je uvećala broj letova za 41 odsto u periodu od avgusta 2011. do avgusta ove godine, čime je, uz već proverenu pouzdanost, omogućila svojim putnicima veću fleksibilnost.\nKompanija flydubai se nalazi na Terminalu 2 na severnoj strani Međunarodnog aerodroma u Dubaiju, koji je trenutno četvrti aerodrom na svetu po obimu putničkog saobraćaja.\nKompanija flydubai kupila tri Boing aviona was last modified: October 19th, 2012 by Goran Aničić


Recesija u BiH podjelila preko 70.000 otkaza | SWOT\n“Statistički gledano, stopa nezaposlenosti u BiH je 24 odsto, a evidentirano je oko 43 odsto”, istakao je Sarić uoči održavanja Pete direktorske konferencije Centra javnih službi za zapošljavanje zemalja jugoistočne Evrope, čija ideja je da ovaj region jednog dana postane jedinstveno tržište rada.\n“Riječ je o zapošljavanju pripravnika, teže zapošljivih kategorija, naročito sa invaliditetom, a počele su i aktivnosti na zapošljavanju Roma”, naveo je Sarić.\n“Vlada Srbije je `upumpala` 1,5 milijardi evra dodatne likvidnosti privredi preko bankarskog sistema, tako što je subvencionisala kamatne stope na kredite i na taj način ublažila posljedice recesije u privredi”, naglasio je Ilić.\nOn je dodao da Srbija ima program “Prva šansa”, namijenjen mladim ljudima do 30 godina u koji je uključeno oko 15.000 lica i još jedan koji se odnosi na javne radove. Prema njegovim riječima, u ovaj program je uključeno 13.000 lica a namijenjen je starijim osobama, licima koja su ostala bez posla u postupku privatizacije, invalidima, Romima i drugim ugroženim grupama.\nTema današnje konferencije, na kojoj učestvuju javne službe za zapošljavanje BiH, Srbije, Crne Gore, Hrvatske, Makedonije, Bugarske, Rumunije, Slovenije i Turske, je “Evaluacija efikasnosti mjera na tržištu rada u kontekstu globalne ekonomske krize”


Poslovna Žena, 19.01.2017.\nLjudi posećuju društvene mreže kako bi se hvalili pred prijateljima, prikupili što više „lajkova“ i generalno podigli samopouzdanje. Međutim, u potrazi za društvenim odobravanjem ljudi često umeju da menjaju istinu i da „ulepšavaju“ svoje digitalne živote.\nNovo istraživanje koje je sprovela kompanija Kaspersky Lab ukazuje na činjenicu da je svaki deseti korisnik spreman da „ulepša“ istinu kako bi povećao broj lajkova na svom postu. Istraživanje takođe ukazuje na činjenicu da, u potrazi za lajkovima, muškarci u mnogo većoj meri zanemaruju privatnost informacija u poređenju sa ženama. Jedan od deset (9 odsto) muškaraca bi postavio fotografiju na kojoj je potpuno nag u poređenju sa samo 5 odsto žena, dok bi 13 odsto muškaraca postavilo fotografiju prijatelja koji je oskudno obučen.\nKako bi privukli više pažnje i dobili veći broj lajkova, otprilike jedan od deset korisnika (12 odsto) se pravi da se nalazi negde ili da radi nešto što nije potpuno tačno. Kada su u pitanju samo muškarci, taj procenat raste do 14 odsto, što ukazuje na činjenicu da je mnogima bitnije da privuku veću pažnju na društvenim mrežama nego da realno prikažu svoje živote.\nIstraživanjem je otkriveno da su muškarci osetljiviji na to koliko lajkova dobiju na društvenim mrežama, i da su spremni da u potrazi za lajkovima otkriju nešto privatno ili poverljivo o kolegama, prijateljima ili zaposlenima. Tako je 14 odsto muškaraca izjavilo da bi otkrili nešto poverljivo o svojim kolegama, u poređenju sa 7 odsto žena, dok bi 13 odsto njih otkrilo nešto poverljivo o poslodavcu. Takođe, 12 odsto muškaraca bi otkrilo neku tajnu svog prijatelja, dok bi to uradilo tek 6 odsto žena.\nMuškarci su takođe nezadovoljni kada ne dobiju onoliko lajkova koliko su očekivali. Na primer, 24 odsto njih brine da će njihovi prijatelji misliti da nisu popularni ako mali broj ljudi lajkuje njihove postove, dok je to slučaj sa 17 odsto žena. Takođe, 29 odsto muškaraca je izjavilo da su frustrirani ako neko ko je njima drag ne lajkuje njihove postove.\nU potrazi za lajkovima, muškarci često preteruju i spremni su da idu dalje od žena, pri čemu postavljaju sadržaj koji predstavlja njih i njihove prijatelje u kompromitujećem svetlu, što se, prema Dr. Astrid Carolus, psihologu sa Univerziteta Würzburg, poklapa sa pretpostavkom da su „muškarci manje fokusirani na društvenu harmoniju i da su spremniji da rizikuju”. Tako je 15 odsto muškaraca otkrilo da bi postavili na društvene mreže fotografiju prijatelja u alkoholisanom stanju, u poređenju sa 8 odsto žena, dok bi 12 odsto muškaraca postavilo sopstvenu fotografiju na kojoj nose oskudnu odeću. Čak 9 odsto muškaraca je spremno da postavi svoju fotografiju na kojoj su potpuno nagi, dok bi to uradilo samo 5 odsto žena.\nJevgenij Čerešnev (Evgeny Chereshnev), direktor sektora za društvene mreže u kompaniji Kaspersky Lab, slaže sa sa ovom tvrdnjom ali upozorava da ovakvo rizično ponašanje na društvenim mrežama može da izloži ljude riziku. „U potrazi za društvenim odobravanjem, ljudi su prestali da vide razliku između toga šta treba da se deli, a šta treba da ostane privatno”, izjavio je on. „Međutim, bitno je zaštititi i sebe i privatnost drugih. Istraživanje ukazuje na činjenicu da je čak 58 odsto ljudi nezadovoljno zato što njihovi prijatelji postavljaju na društvene mreže fotografije koje oni ne žele da podele sa drugima. Ljudi moraju da postanu obazriviji kada je u pitanju sadržaj koji dele na društvenim mrežama, ali i da instaliraju bezbednosno rešenje koje će im pomoći da se zaštite od sajber kriminalaca”.\nOtvoren "Luvr" u Abu Dabiju (273)


Sećanje na “krvavi januar” – TV Kikinda\nSećanje na “krvavi januar”\nU prisustvu građana i članova boračkih organizacija predstavnici Grada Kikinde , GrO SUBNOR-a, udruženja “Srpski Ratni veterani”,Saveza potomoka ratnika Srbije 1912-1920, položili su vence na “Zid plača” u dvorištu Kurije. Na ovaj način odata je počast rodoljubima ubijenim tokom “krvavog januara”.\nO događajima koji su se desili 3. i 9. januara 1942. godine podsetio je istoričar Lazar Demić koji je istakao da je Uredbom o odmazdi nemačih vlasti za jednog ubijenog Nemca streljano 50 Srba, a za jednog ranjenog streljano 25.\n-Krvavi pir u dvorištu tadašnje Kurije počeo je 3. januara kada je streljano devet pripadnika Dragutinačkog partizanskog odreda. On je nastavljen i 9. januara, kada su osećanja srpskog naroda vezana za Božić. Tada je streljano 30 Kikinđana. Posle streljanja tela ubijenih 24 sata bila su obešena na Gradskom trgu. Ovo je jedan od najtežih dana u istoriji Kikinde – istakao je Demić.\nU kikindskom ataru pronađena su tri leša nemačkih poljočuvara tako da je odmazda počela da se ostvaruje. I u Banatskom Aranđelovu, Petrogradu i Dragutinovu streljano je po 30-oro meštana. Tog dana ubijeno je 150 -oro ljudi.\n9 januara, 2019 Aleksandra Djuran\n← Zimska oprema i oprez za volanom Zimska služba dežurna 24 sata →


Tokom akcije, izvršeno 11 pretresa imovine i kompanija, a uhapšeno je 30 ljudi, zaplenjeni su luksuzni automobili i više od 10.000 evra u gotovini.\nOtkriven je i veliki broj dokumenata prema kojima je plaćano od 8.000 do 12.000 evra za te usluge, saopštio je Evropol, dodajući da je akcija sprovedena 10. decembra.\nKriminalna grupa je, kako se navodi, pronalazila Špankinje koje su ulazile u fiktivne brakove sa imigrantima koji ne potiču iz država članica EU kako bi formalizovali njihov ostanak u Evropi i ostvarili sva prava.\nOne bi dobijale 3.000 evra kao nadoknadu za ulazak u "lažni brak".\nČlanovi ove organizovane kriminalne grupe, državljani Maroka i Španije, bili su vlasnici i nekoliko kompanija u kojima su registrovali te žene kao svoje zaposlene i tako im isplaćivali novac.\nULAZNICA ZA EU Muškarci sa Kosova i iz Turske plaćaju Čehinjama VELIKE SUME NOVCA za lažne brakove


PIPEROVIĆ: U mojkovačkoj fabrici duvana nije pronađeno ništa nelegalno – Portal Luca\nPIPEROVIĆ: U mojkovačkoj fabrici duvana nije pronađeno ništa nelegalno\nPravni zastupnik fabrike duvana u Mojkovcu Zoran Piperović kazao je za CdM da prilikom jučerašnjeg pretresa u objektu nije pronađeno ništa diskutabilno, a najmanje falsifikovane akcizne markice.\n“U toj fabrici nikada nije bilo falsifikovanih akciznih markica, već legalne marikce koje se dobijaju tako što fabrika uputi zahtjev Upravi prihoda, zatim uplaćuje njihovo štampanje firmi Obod na Cetinju. Zatim Poreska uprava uspostavlja fakturu o ukupnom iznosu akciza i poreza, poslije kojeg se dobija nalog za uplatu. Fabrika plaća, potom se pakuju cigarete”, pojasnio je Piperović proceduru.\nDa istina, kako kaže, bude još tačnija, prije 15 dana direktor fabrike Željko Bulatović je te akcizne marikce, koje su štampane na Cetinju, predao u CB Podgorica inspektorki za privredni kriminal Nadi Pejović, koje je ovlašćeno službeno lice.\n“Poenta je da ništa nezakonito nije nađeno, ništa nelegalno. Nijesu nađene ni te famozne falsifikovane markice. One su predate na zahtjev policiji prije 15 dana, štampane su u Obodu i svaka markica ima svoj broj i hologram, koji ne moguće falifikovati”, tvrdi pravni zastupnik fabrike duvana, navodeći da zapisnik primopredaje akciznih markica može učiniti javnim.\nPodvlači da u fabrici nijesu pronađene ni falsifikovane markice.\n“Dužan sam da ovo kažem, jer je u pitanju poslovna reputacija fabrike”, rekao je Piperović.\nKako kaže, danas je vidio izjave pojedinih političara da godinama državni organi nijesu mogli ući u fabriku.\n“Mislim da je Ranka Čarapić bila državni tužilac kada su prije šest, sedam godina ušli u fabriku i uzeli dokumentaciju i CD-ove. Ja sam preko štampe u više navrata molio državno tužilaštvo da sadržaj CD-ova, učini javnim. Nikada nijesmo dobili odgovor šta su našli diskutabilno u tim dokumentima, šta je to toliko famozno. Fabrika radi legalno, ako se to nekome ne sviđa, ili želi da je preuzme i ugasi je druga stvar, ali ona posluje i plaća porez ovoj državu”, smatra Piperović.\nPodjsetimo, pripadnici Sektora za borbu protiv kriminala, policijski specijalci i inspektori drugih policijskih jedinica ušli su juče u fabriku cigareta u Mojkovcu, gdje su izvršili pretres po naredbi Osnovnog suda u Bijelom Polju.\nDirektor mojkovačke fabrike duvana Željko Bulatović, priveden je sinoć u 22 sata, zbog postojanja osnova sumnje da je učinio krivično djelo falsifikovanje isprave, saopštio je za Televiziju Crne Gore (TVCG) tužilac i portparol podgoričkog osnovnog tužilaštva, Vukas Radonjić.


Gruzija: Pravi je trenutak da Amerika pojača svoje prisustvo na Kavkazu - Sputnjik Srbija\n11:13 18.11.2020 Preuzmite kraći link\n„Uveravam Vas, i zaista osećamo da je došao trenutak da ojačamo naše partnerstvo i saradnju, kao i američko prisustvo u ovom regionu“, rekao je šef gruzijske vlade američkom državnom sekretaru Majku Pompeu koji se nalazi u poseti Tbilisiju.\nOn je zahvalio američkoj strani na podršci suvereniteta i teritorijalnog integriteta Gruzije.\n„Naše teritorije su okupirane, na njima su razmeštene okupatorske snage“, rekao je Gaharija. Posle rata 2008. godine, Gruzija optužuje Rusiju da je „okupirala“ Abhaziju i Južnu Osetiju.\nMajk Pompeo se tokom posete Gruziji sastao se sa predsednicom Salome Zurabišvili, koja je primetila da „ne postoji alternativa mirnom putu za postizanje deokupacije Gruzije, za šta se moraju koristiti svi pregovarački formati“.\nAmerički državni sekretar će se sastati i sa patrijarhom Ilijom Drugim i predstavnicima nevladinih organizacija, nakon čega će nastaviti obilazak drugih zemalja. Posle Gruzije, u koju je stigao 17. novembra, otputovaće u Izrael.\nPodsetimo, gruzijska opozicija je, ne slažući se sa rezultatima parlamentarnih izbora 31. oktobra, protestvovala u centru Tbilisija protiv „falsifikovanja“ izbornih rezultata. Misija OEBS-a, koja je posmatrala izbore, konstantovala je da su izbori „održani uz poštovanje osnovnih sloboda“.\nRusija, Amerika, Gruzija, Majk Pompeo


Dinkić: Vladaću iz senke, kao Tadić | Forum Krstarice\n08.03.2011 u 15.34 - Dinkić: Vladaću iz senke, kao Tadić\nBeograd -- S obzirom na to da više nema nijednu funkciju u Vladi Srbije, lider Ujedinjenih regiona Srbije Mlađan Dinkić u buduće će vladati iz senke.\nDinkić posle predstavljanja kandidata za ministre iz stranke koju vodi, nije direktno kazao da će to zaista biti tako.\nOn je, naime, na pitanje novinara da li će biti "vladar iz senke", odgovorio - "Mogu biti onoliki vladar iz senke koliki je Boris Tadić (predsednik Srbije i lider DS), ni manje, ni više".\nDinkić će u buduće biti šef poslaničke grupe Ujedinjenih regiona Srbije u Skupštini Srbije, dok bi njegovo mesto u Vladi Srbije trebalo da preuzme Verica Kalanović.\nNisam hteo ministarstvo\nPavičić je potvrdio da mu je nuđeno da bude ministar ekonomije, ali je odbio poziv, ne samo zbog zdravstvenih razloga, već i zbog toga što ne želi da se bavi politikom. "Moja uloga kao savetnika potpredsednice Vlade biće stvaranje čvršće veze Vlade i privrede", objasnio je Pavičić.\nPredstavljajući je kao svog kandidata za vicepremijera, Dinkić je naveo da je ona veliki stručnjak i njegov najbliži saradnik, koji će nastaviti da sprovodi počete projekte.\nOdgovarajući na pitanje zbog čega će Kalanovićeva učestvovati u radu Vlade kada je rekla da nije moralno da sedi u Vladi iz koje je izbačen njen stranački šef, Dinkić je rekao da je ona pristala da bude potpredsednica na njegovu molbu.\nDinkić je rekao da je njegova stranačka koleginica "reagovala emotivno zbog nepravde koja mu je naneta", ali da je ona stručna, moralna i energična, što je kandiduje za rad u Vladi Srbije.\nKalanović će ubuduće, prema njegovim rečima, koordinirati radom ekonomskih resora u vladi i institucija od značaja za privredni razvoj, aktivnostima za privlačenje domaćih i stranih investiicja, projektima Nacionalnog investicionog plana, kao i unapređenjem uslova privređivanja u Srbiji.\nIako su odbili mesto potpredsednika Vlade Srbije, nekoliko uspešnih privrednika ipak će imati u njoj svoje mesto kao savetnici nove vicepremijerke Verice Kalanović.\nKandidatu za potpredsednika vlade Verici Kalanović savetnici će tako biti direktori Metalca i Sintelona Dragoljub Vukadinović i Nikola Pavičić, kao i prvi čovek Todora, Mirko Todorović.\nInače, mediji su objavili da je Dinkić potpredsedničko mesto nudio uspečnim privrednicima, ali da su oni to odbili.\nGovoreći o ostalim kandidatima, Dinkić je naveo da će dosadašnji ministar za telekomunikacije i informatičko društvo Jasna Matić ubuduće biti državni sekretar u Ministarstvu kulture, informisanja i informacionog društva, za čijeg je ministra kandidovan Predrag Marković.\nDinkić je uveren da će Marković uspešno raditi, i dodao da mu je žao što zbog potrebe smanjenja vlade u njoj nije bilo mesta za Jasnu Matić.\nOn je dodao da će ministri i potpredsednik vlade iz URS raditi kao jedan tim.\nDinkić je izrazio zadovoljstvo što će Srbija dobiti manju vladu, ali je konstatovao da će u njoj biti manje žena, a da je samo URS ostala privržena tradiciji, jer će od pet članova u rekonstruisanoj vladi imati dve žene - Vericu Kalanović i Snežanu Samardžić Marković.\nPavičić: Hitne mere\nVlada Srbije treba hitno da utvrdi nove ekonomske mere koje će obezbediti veći izvoz i likvidnost privrede, kaže predsednik Tarket Sintelon iz Bačke Palanke Nikola Pavičić.\nLider URS je naveo da je Nebojša Ćirić, koji će ga zameniti na poziciji ministra ekonomije i regionalnog razvoja, bio njegov najbliži saradnik tri godine i da je siguran da će uspeti da završi započete projekte i započne nove. "Ovim smo želeli da Srbija ima stabilnost do izbora i da se investiciona klima iskoristi za privlačenje novih investitora i završetak započetih projekata", rekao je Dinkić i izrazio uverenje da će tim URS dati doprinos uspešnom radu vlade u prestalih godinu dana mandata.\n"Prva mera koju Vlada treba da usvoji je restruktuiranje dugova preduzeća prema bankama, kao i regulisanje međusobnih plaćanja, jer je nelikvidnost najveći problem srpske privrede", rekao je Pavičić koji će biti jedan od savetnika Verice Kalanović predložene za potpredsednicu Vlade Srbije.\nZa privredni napredak Srbije, prema njegovim rečima, neophodni su bolji uslovi za poslovanje 11.500 malih i srednjih preduzeća i 8.000 mirko firmi koje zapošljavaju od jednog do 50 radnika.\n"Vlada u saradnji sa Narodnom bankom Srbije treba da nastoji da napravi povoljniji ambijent za kreditiranje, kako bi kamate bile niže", ocenio je Pavičić i naveo da je su za privredu neizdržive godišnje kamate od 23 odsto, koliko sada iznose.\nPoljoprivreda, kako je istakao, treba da bude strateška privredna grana Srbije, a proizvodnja bi morala da se okrene izvozu robe u višim fazama obrade.\n"Veoma brzo bi prehrambena industrija mogla da poveća izvoz na evropsko tžište, kao i u Rusiju i centralnu Aziju", ukazao je Pavičić.\nOn je predložio utvdjivanje strategije engergetske sigurnosti, kao i preispitivanje politike oporezivanje firmi i brojnih taksi i dažbina koje naplaćuju lokalne samouprave.\n"Od kvaliteta lokalne infrastrukture zavise troškovi poslovanja privrede i ulaganja u ta oblast trebalo bi da bude jedan od prioriteta, a veliki infrastrukturni projekti bi mogli da budu odloženi za bolja vremena", ocenio je Pavičić.\nKoliko dugo će ovaj da jaše Srbiju?\n08.03.2011 u 15.43 - Dinkić: Vladaću iz senke, kao Tadić\nDokle bude imao koga....\n08.03.2011 u 15.49 - Dinkić: Vladaću iz senke, kao Tadić\nДо банкрота, упада НАТО трупа и поделе земље. Онда ће отићи на Брионе са Тадићем.\n08.03.2011 u 16.36 - Dinkić: Vladaću iz senke, kao Tadić


Radna grupa za unapređenje izbornog procesa u Srbiji razgovarala s predstavnicima OEBS - Politika - Dnevni list Danas\nPočetna » Politika » Radna grupa za unapređenje izbornog procesa u Srbiji razgovarala s predstavnicima OEBS\nČlanovi Radne grupe Vlade Srbije za unapređenje izbornog procesa imali su danas video-konferenciju s predstavnicima Kancelarije Organizacije za evropsku bezbednost i saradnju (OEBS) za demokratske institucije i ljudska prava (ODIHR) iz Varšave.\n0Piše: Beta 11. februara 2021. 17.47\nTema sastanka su bili „plan aktivnosti i budući koracima koji će voditi ka sveobuhvatnoj reformi izbornog procesa“ u Srbiji, preneo je kabineta premijerke Ane Brnabić.\n„Članovi radne grupe su istakli da je dosta preporuka OEBS-a već implementirano i naglasili da nastavljaju saradnju sa svim nadležnim organima i međunarodnim institucijama koje učestvuju u unapređenju izbornog procesa“, piše u saopštenju.\nPredstavnici Kancelarije OEBS su izrazili spremnost za nastavak saradnje i pomoć u oblastima koje pokrivaju kako bi se reforma izbornog procesa uspešno sprovela.\nIzbori, OEBS, Radna grupa za unapređenje izbornog procesaBeograd\nRadna grupa o merama za unapređenje izbornog procesa


Svečani prijem organizatora Festivala humora u opštini Lazarevac – GEM info\nSvečani prijem organizatora Festivala humora u opštini Lazarevac\n18/09/2018 19/09/2018 Redakcija 0 Comments\nZamenik predsednika Gradske opštine Lazarevac Miloje Živanović priredio je tradicionalni prijem za organizatore, pesnike, pisce i sve goste jubilarnog, 30. Međunarodnog festivala humora za decu koji se ove godine pod sloganom „Osmehom kitimo dane“ održava od 17. do 21. septembra. Živanović se ispred opštine Lazarevac zahvalio svim učesnicima festivala koji će na najbolji mogući način obeležiti značajan jubilej, 30 godina Festivala humora za decu.\nZahvalivši se svim učesnicima i organizatorima festivala, zamenik predsednika opštine Lazarevac Miloje Živanović izrazio je nadu da će jubilarni festival ostati zabeležen kao najlepši do sad.\nDirektorka festivala Radmila Bulatović prisetila se u obraćanju gostima sada već davne 1988. godine i početaka Festivala humora za decu. Ona kaže da je malo ko očekivao da će festival trajati pune tri decenije. Ovom prilikom zahvalila je svim ustanovama kulture koje godinama pomažu da festival bude sve posećeniji i bolje organizovan.\nNa prijemu je govorio i predsednik festivala Slobodan Stanišić koji je rekao da je Lazarevac jedini grad na svetu koji ima Festival humora za decu i naglasio da su mališani rado prihvatili festival i dokazali svoju kreativnost.\nBez podrške i kreativnosti pesnika, pisaca i svih organizatora festival ne bi postojao niti dočekao ovakav jubilej, rekla je direktorka biblioteke „Dimitrije Tucović“ Jasmina Ivanković.\nJasmina Ivanković, direktorka biblioteke „Dimitrije Tucović“\nU organizaciji Festivala humora za decu učešće su uzeli Gradska opština Lazarevac, Centar za kulturu Lazarevac, Prvo prigradsko pozorište ”Puls Teatar”, Turistička organizacija i biblioteka ”Dimitrije Tucović”.\nŠeruj post "Svečani prijem organizatora Festivala humora u opštini Lazarevac"\n← Ulica u Šetonju dobila asfaltnu podlogu\nObeležen dan osnivanja Mlavskog četničkog odred →


To je saopštila kancelarija Borisa Džonsona nakon sastanka britanskog premijera sa predsednikom Evropske komisije Žan Klod Junkerom.\n- Lideri su se složili da razgovore treba intenzivirati, a sastanci će se uskoro svakodnevno održavati - navodi se u saopštenju portparola britanskog premijera, prenosi Rojters.\nU razgovorima će, pored Junkera i Džonsona, učestvovati i glavni pregovarači, Mišel Barnijer sa strane EU i britanski sekretar za Bregzit Stiv Barkli.\nPortparolka EK Mina Andreeva je posle sastanka Džonsona i Junkera u Luksemburgu, za koji je navela da je bio prijateljski, objavila na Tviteru da će se "pregovori nastaviti ubrzanim tempom", navodi AP.\nJunker: Britanija još nije iznela predloge funkcionalnih rešenja\nJunker je na sastanku s Džonsonom ponovio da je Velika Britanija u obavezi da iznese legalna i funkcionalna rešenja koja su u skladu sa Sporazumom o povlačenju. Istakao je da je EK "spremna i otvorena" da razmotri takve predloge, ali i dodao da oni još nisu izneti.\n- Evropska komisija je spremna da radi svaki dan, ceo dan. Sastanak EU lidera u oktobru biće značajan korak u ovom procesu, a EU ostaje ujedinjena - poručio je Junker.\nDžonson: Možemo da postignemo dogovor sa EU\nBritanski premijer je juče rekao da veruje da u narednim nedeljama može da postigne dogovor sa Evropskom unijom. On je to uverenje izneo u tekstu za "Dejli telegraf" u kom je istakao da radi na tome da Britanija izadje iz EU 31. oktobra.\n- Ukoliko bi u narednim danima došlo do dovoljnog napretka, nameravam da idem na ključan samit 17. oktobra i finaliziram sporazum koji će zaštiti interese gradjana i poslovanja sa obe strane Kanala i obe strane granice u Irskoj- napisao je Džonson za "Telegraf".\nJunker: Rizik od Bregzita bez dogovora je VEOMA STVARAN


Lufthansa ponovo uspostavila dugolinijski saobraćaj iz Berlina - Aviatica\nLufthansa ponovo uspostavila dugolinijski saobraćaj iz Berlina\nNakon gašenja Air Berlina, Lufthansa je uspostavila prvu interkontinentalnu liniju iz Berlina za Njujork.\nNemačka Lufthansa je posle 16 godina pauze ponovo uspostavila dugolinijski saobraćaj iz Berlina. Kao posledica gašenja Air Berlina, Lufthansa je od 8. novembra uspostavila inerkontinentalnu liniju sa aerodroma Tegel (TXL) do Njujorka (JFK).\nLetovi će se obavljati u početku četiri puta nedeljno, avionom Airbus A330-300, a uprkos slaboj tražnji u početku, u Lufthansi su optimisti i navode da su letovi pušteni u prodaju tek pre nekoliko nedelja.\nLufthansa do Berlina leti samo iz Minhena i Frankfurta, a na ovim su linijama od gašenja Air Berlina angažovani širokotrupni avioni zbog pojačane tražnje ali i zbog popularizacije linija.\nLufthansa veruje da će nova linija do Njujorka biti uspešna, a u zavisnosti od potražnje kasnije je moguće uspostavljanje i drugih dugolinijskih letova iz Berlina.\nAir BerlinBerlinLufthansaNjujorknove linije


Đukić: Trener je uvek kriv, podržite mlade momke - B92.NET\nĐukić: Trener je uvek kriv, podržite mlade momke\nTrener Partizana Miroslav Đukić rekao je da nema problem s tim da njega navijači crno-belih okrive za slabe rezultate, ali ih je pozvao da imaju strpljenja.\nPTIzvor: B92, Beta petak, 6.10.2017. | 10:41\n"Najbitnije je strpljenje. Mi smo na svim frontovima u igri, ima još mnogo da se igra. Sigurno da ne zatvaramo oči i da treba da se poboljšamo. Ima tu i umora i dosta povređenih igrača, sve to doprinosi da ne vidimo Partizan onakav kakav mi hoćemo da bude. Sve ćemo to polako u hodu regulisati, ima još mnogo da se igra... Publika ima pravo da zahteva da Partizan igra bolje. To nas obavezuje i tera da još jače radimo i da tražimo rešenja za igru koju mi sami želimo", rekao je Đukić novinarima u Beogradu.\nPartizan je u drugom kolu Lige Evropa ispustio dva gola prednosti i izgubio u Humskoj od Dinama iz Kijeva sa 3:2, a potom je u Superligi Srbije odigrao 0:0 sa Čukaričkim. Nakon utakmice sa Čukaričkim deo navijača je tražio njegovu ostavku.\nNa pitanje koliko ga je to pogodilo, Đukić je naveo da je on profesionalac i da je navikao na teškoće i tenzije.\n"Nisam ništa u životu ostvario lako, bez muke i rada. Sigurno ne prijaju takve stvari, ali svestan sam da moram da se izborim sa tim. Pritisak postoji u Partizanu, ljudi samo moraju da shvate da je sve to proces. Nama u Srbiji je mnogo kratak fitilj i brzo gubimo strpljenje", rekao je Đukić.\nTrener šampiona Srbije je istakao da je mladim fudbalerima potrebna pomoć sa tribina.\n"Ovim mladim momcima treba pomoći. Oni na terenu vape za podrškom. Mi ubacujemo te mlade momke da igraju, da se afirmišu ovde da bismo mogli sutra da ih prodamo... Ako nema te podrške, to je nemoguća misija. Apelujem na publiku i molim ih da pomognu igračima, da im budu vetar u leđa. Što se mene tiče, nemam nikakav problem da mene okrive, trener je uvek najviše kriv jer je najveća odgovornost na njemu", rekao je Đukić.\nĐukić je otkrio šta nedostaje njegovoj ekipi i na čemu će najviše raditi u narednom periodu.\n"Nedostaju nam igra, posed, gde ćemo imati loptu, dominirati nad protivnikom. Dajemo golove na te brze tranzicije i kontranapade, ali ih ne dajemo iz organizovanih napada. Imamo problem kada se protivnik zatvori i ne možemo da nađemo rešenje, fale nam ti kreativni igrači. Bitno je da se oni oporave, Jeftović, Tošić, da Suma poboljša svoju fizičku formu i da se još više uigra sa ekipom. Sve su to mali detalji, ali su veoma bitni za Partizan", kazao je Đukić.\nNovinari su ponovo vratili Djukića na utakmicu sa Dinamom i ponovo ga pitali šta se dogodilo u drugom poluvremenu te utakmice.\n"Mi smo u prvom poluvremenu imali nekoliko dobrih tranzicija, uzeli smo im loptu... U drugom poluvremenu... Ne možete vi da izdržite taj ritam 90 minuta, treba da odmarate kroz posed lopte, a mi to nismo uspeli. Ako nemate posed, ulazite u trku, ulazite u utakmicu u kojoj protivnik dominira, a vi niste navikli na to. Morate da imate defanzivni mentalitet, a evidentno da igrači nemaju taj mentalitet. Navikli su da dominiraju, da vode igru", istakao je Đukić.\nPartizan je u Superligi treći na tabeli, ima 24 boda, odnosno četiri boda manje od prvoplasirane Crvene zvezde. Crno-beli su u prošlom kolu domaćeg šampionata imali priliku da još više smanje taj zaostatak jer je Zvezda izgubila od Napretka, ali nisu u tome uspeli.\n"I ta velika Zvezda je pokazala da je od krvi i mesa. Ni mi ni Zvezda nismo toliko superiorni u odnosu na ostale ekipe. Ima tu četiri-pet ekipa koje su zaista ozbiljne, koju su konkurentne Zvezdi i Partizanu, gde možemo da izgubimo te utakmice. Nije lako pobedjivati. Svi imaju utisak da mi treba da pobeđujemo sa 5:0, nije tako. Treba da poboljšamo mnoge stvari, nije tragedija, ima još mnogo vremena, u trci smo na svim frontovima", rekao je Đukić.\nĐukić je naveo i da se pojavio strah kada njegova ekipa igra na domaćem terenu.\n"Mi smo kući izgubili sedam bodova u našoj ligi. To moramo da prevaziđemo, da se izborimo i da pobedimo", rekao je trener Partizana.\nDjukić je posle remija sa Čukaričkim obavio razgovore sa čelnicima kluba, a taj razgovor je, kako je naveo, prošao "normalno".\n"Mi smo svi u istoj funkciji, svi želimo da Partizan bude bolji. To je bio razgovor da izanaliziramo šta je to što nam fali, šta treba da uradimo da se poboljšamo. To su normalni razgovori, niko nikome nije postavljao uslove ili upirao prstom", završio je Đukić.\n'Il Fenomeno': Skrivao sam pivo u limenkama sokova\nBarselona želi Edvina Džeksona\nSud saslušava žalbe Rusa do sledeće nedelje


Vino zdravlje čuva: Jedna čaša dnevno za zdrav život - Men`s Health\nVino zdravlje čuva: Jedna čaša dnevno za zdrav život\nNa osnovu istraživanja kanadskog Univezitetu u Alberti, crno vino ima istu prirodnu supstancu – rasveratrol (ima je i u lešnicima i grožđu), koja je u testu na miševima poboljšala fizički performans, rad srca i snagu mišića.\nI dok ljudi ne mogu baš u potpunosti da se porede sa miševima, ipak, ima i za nas koristi od ovoga.\nŽivot zaista čine sitnice: 3 načina da produžite sebi život\n“Rasveratrol je dao rezultate slične onima koji se dobiju nakon intenzivnog fizičkog treninga”, rekao je autor istraživanja Džejson Dik za “Science Daily”.\nDakle ova supstanca može pomoći onom delu populacije koji želi da vežba, ali nisu fizički sposobni, jer rasveratrol ima mogućnost da imitira efekte vežbanje.\nTo znači da crno vino poseduje sastojke koji daju isti rezultat kao odlazak u teretanu, pa ako popijete čašu crnog vina dnevno možete ojačati srce, mišiće i kosti – baš kao što bi se dogodilo tokom vežbanja!\nPogledajte i Kako da uparite vino s hranom?\nNažalost, čaša vina vam neće stvoriti trbušnjake, pa za takve težnje ipak morate da vežbate. U istraživanju se ističe da pozitivnih efekata ima samo ako se ograničite na jednu čašu dnevno, jer sve više od toga dovodi do gojenja, što sigurno ne želite.\nPročitajte i Idealna dnevna doza: Koliko kalorija vam je zapravo potrebno?\nTags: crno vino, fizička aktivnost, rasveratrol, vino, zdravlje\nPrevious Pobedite mamurluk: 6 namirnica za brz oporavak organizma\nNext Zdrave navike: Da vam san bude miran i ugodan


Izložbe-nastupi Archives - Akademija lepih umetnosti i multimedija\nObaveštavamo sve studente Akademije lepih umetnosti i multimedija da će se septembarski ispitni rok održati u periodu od 21. avgusta do 2. septembra 2017. godine. Studenti koji žele da polažu ispite u ovom roku treba da ih prijave u periodu od 4. do 13. avgusta 2017. godine. Prijavljivanje i uplata ispita Kao i do sada, cena […]\nPozivamo vas na premijeru predstave „Cijanid u pet”, u četvrtak, 29. juna, u 20:30h u Narodnom pozorištu u Beogradu, koju su pripremili studenti ALUM-a sa rediteljem i profesorom ALUM-a Božidarom Đurovićem, a u produkciji novoosnovanog pozorišta „Portal”. Predstava se igra na sceni „Raša Plaović”, a ulaz je slobodan za sve posetioce. Drama koja godinama oduš\nOtvorena izložba „Spektar” studenata ALUM-a\nTanja Živanović Izložbe-nastupi, Obaveštenja\nU art/medija komuni „Garaža” u petak, 2. juna, u 20:30h otvorena je izložba „Spektar” studenata sa smera Menadžment umetničke produkcije i medija Andree Petrović i Igora Kokara, koji su ovog puta svoje afinitete ka stvaranju vizuelne, umetničke realnosti predstavili koristeći fotografiju. Igra senki i boja Andrea i Igor su kroz dosadašnje školovanje imali pr\nStudenti ALUM-a na Mikser festivalu\nOtvaranje ovogodišnjeg Mikser festival zakazano je za sredu, 25. maj, u 17h, u silosima nekadašnjeg Žitomlina, na donjem Dorćolu, Dunavski kej 46. U okviru festivala posetioci će imati priliku da vide i tri izložbe studenata ALUM-a i uživaju u nagrađivanim radovima mladih i perspektivnih umetnika, kao i u projekciji filma „Posmatrači”, u kom igraju studenti\nStudenti ALUM-a koji pohađaju četvrtu godinu studija na programu Menadžment umetničke produkcije i medija mogu da pogledaju spisak pitanja iz predmeta Pravo intelektualne svojine. Pitanja su: Autonomija volje Ravnopravnost strana Prenosivost građanskih i intelektualnih prava Imovinska sankcija Zaštita na privatni zahtev Izvori građanskog i intelektualnog pra\nPozivamo vas na izložbu radova ALUM-ovih studenata slikarstva i dizajna kostima pod nazivom START 2017, koja će biti otvorena u petak, 5. maja, u 19 časova u Umetničkom centru Univerzitetske biblioteke „Svetozar Marković”. Svi zainteresovani imaće priliku da pogledaju ovu izložbu i uživaju u radovima studenata ALUM-a do utorka, 23. maja. Tradicija se nastavl\nPosetite Klub ALUM-a u četvrtak, 27. aprila, u 16:30h, i saznajte sve o Superste programima i njihovom aktuelnom konkursu Centrifuga za obrazovanje, kulturu i umetnost za sve koji imaju inovativne ideje iz oblasti kulture, umetnosti i obrazovanja. Učestvujte u realizaciji društveno korisnih projekata i postanite deo sve veće zajednice mladih profesionalaca k


NSinfo: Promenada gradi prečistač za ispumpavanje - voda neće ići direktno u Dunav\nPromenada gradi prečistač za ispumpavanje - voda neće ići direktno u Dunav\nUprava Tržnog centra Promenada sa Gradom je postigla dogovor\nda izgradi poseban sistem za ispumpavanje podzemnih voda u gradsku kanalizaciju.\nGradonačelnik Miloš Vučević je za 021.rs rekao da će Promenada raditi narednih godinu dana sa privremenom dozvolom, a Promenada je prošla tehnički prijem kojim je omogućeno da radi. Vlasnici tržnog centra sada imaju rok da u narednih godinu dana dovrše objekat, što je zakonski dozvoljeno i nije ništa neobično.\nGradonačelnik je pojasnio da ovaj tržni centar nije prvi objekat koji radi bez dozvola u Novom Sadu i da u gradu postoji niz objekata koji su građeni pre više decenija i nikada nisu dobili upotrebne dozvole, kao što su Varadinski most, sve policijske stanice i drugi.\nVučević je naveo i da je nađeno tehničko rešenje za problem podzemnih voda.\n"Promenada će finansirati svoj separatni prečistač otpadnih voda, jer moraju da ispuštaju tehnički čistu vodu, a finansiraće i da se pojačaju kapacitetei odvoda na tom koridoru. Voda neće ići direktno u Dunav niti direktno u postojeću kanalizaciju", objasnio je Vučević za 021.rs.\n... Novi Sad, promenada, vodovod


Radio BIR - Izetbegović: Republika Turska se nikada nije miješala u unutrašnje odnose u BiH\nPredsjednica Republike Hrvatske Kolinda Grabar-Kitarović boravit će danas u jednodnevnoj posjeti Ankari, gdje će se sastati sa predsjednikom Republike Turske Recepom Tayyipom Erdoganom. Sudeći prema najavama hrvatskih medija, jedna od glavnih tema sastanka bit će Izborni zakon Bosne i Hercegovine.\nIzetbegović naglašava da Turska vodi smirujuću i stabilizirajuću politiku u cijelom regionu.\n- Ako su tačni medijski napisi da je jedan od razloga odlaska predsjednice Hrvatske u posjetu Turskoj razgovor o izmjenama izbornog zakonodavstva u BiH i intervencija predsjednika Erdogana po tom pitanju, onda je to produkt potpuno pogrešnog razumijevanja mojih prijateljskih odnosa sa predsjednikom Erdoganom i odnosa BiH i Turske – kazao je Izetbegović za Faktor.\nOn ističe da do sada nije bilo intervencija predsjednika Erdogana po pitanju unutrašnje politike u BiH te da očekuje kako istih neće biti ni ubuduće.\n- Na osnovu dosadašnjih odnosa, od Turske možemo očekivati principijelnu podršku BiH u skladu sa stavovima Vijeća Evropske unije za vanjsku politiku, koje naglašava potrebu implementaciju presude Sejdić-Finci i izmjene Izbornog zakona koji neće doprinijeti daljim etničkim podjelama – zaključuje Izetbegović.


Rajlovac /Uskoro rekonstrukcija dijela vodovodne mreže s najvećim gubicima u Sarajevu / Radio Sarajevo\nOpćina Novi Grad/Ilustracija\nRajlovac / Uskoro rekonstrukcija dijela vodovodne mreže s najvećim gubicima u Sarajevu\n25. 07. 2017. u 17:52:00 Radiosarajevo.ba\nTri i po kilometra distibutivne vodovodne mreže u Rajlovačkom Polju bit će rekonstruirano u narednom periodu, najavljeno je iz Općine Novi Grad Sarajevo.\nKako se navodi u saopćenju, općinska administracija već je pokrenula javnu nabavku za izbor izvođača radova na potezu od Butila, preko Rajlovca, do novoizgrađene pumpne stanice u Briješću.\nRiječ je o cjevovodu velikog profila - DN 300 milimetara, koji je u veoma lošem stanju, a koji je prema podacima KJKP Vodovod i kanalizacija jedan od lokaliteta s najvećim gubicima vode u vodovodnom sistemu u cijelom gradu.\nOvo je jedan od najznačajnijih infrastrukturnih projekata iz oblasti vodosnabdijevanja kojeg Općina Novi Grad realizira u saradnji s KJKP ViK, a cjevovod je značajan jer, pored naselja Sokolje, Briješće, Dobroševići, Rječica i Zabrđe, vodom snabdijeva i industrijsku zonu Rajlovac.\nProcijenjena vrijednost radova iznosi oko 1,1 milion KM, a projekt zajednički finansiraju Općina Novi Grad i Ministarstvo komunalne privrede Kantona Sarajevo, dok će KJKP ViK vršiti stručno-tehnički nadzor.\n"Očekuje se da će nakon završetka ovog projekta doći do značajnog smanjenja gubitaka u vodovodnoj mreži, što cijeli vodovodni sistem čini stabilnijim. U okviru istog sporazuma sa preduzećem Vodovod i kanalizacija ranije je urađena sanacija dijela sistema vodovodne mreže na Dobrinji, čime su nakon deset godina ukinute noćne redukcije u ovom velikom novogradskom naselju", zaključuje se u saopćenju.\nTagovi: Sarajevo Kanton Sarajevo KJKP Vodovod i kanalizacija rekonstrukcija vodovodne mreže Općina Novi Grad Rajlovac\nIzdvojeno 150.000 KM / Najesen počinje detaljna rekonstrukcija Velike aleje do Vrela Bosne\nVodosnabdijevanje / Vlada KS i EBRD: Potpisan Ugovor o podršci Projektu "Vodovod Sarajevo"\nOpćine odlučuju / Moguća naplata parkinga ispred stambenih zgrada u KS-u, struka negoduje


Takođe podržavamo aspiracije Makedonije za pridruživanje u NATO i EU. Nedavno smo, međutim, mi i naši evropski partneri sa zabrinutošću pratili razvoj situacije u Makedoniji u vezi objavljivanja prisluškivanih informacija šefa glavne opozicione partije. I dalje ohrabrujemo opoziciju, koja trenutno bojkotuje parlament, da se vrati tom tijelu i pomogne u rješavanju krize. Takođe tražimo od vlade da preduzme akciju da riješi krizu na način koji pokazuje njeno opredjeljenje za evro-atlantske principe, uključujući vladavinu prava, slobodne i fer izbore i nezavisnost sudstva i medija. Ovo je prilika da se ojača kapacitet postojećih institucija, da se pokaže sposobnost Makedonije da se može suočiti sa ozbiljnim izazovima i zaštititi prava građana i da počne sa gradnjom povjerenja javnosti.\nTakođe smo zabrinuti zbog rastuće podjele u društvu između zajednica etničke makedonske većine i etničke albanske manjine u Makedoniji.\nIntegracija Makedonije u EU i NATO ostaje važna za postizanje trajnog mira i stabilnosti u regionu. Na samitu u Bukureštu 2008. NATO se zauzeo da Makedonija dobije poziv da se priključi Savezu čim postigne sporazum sa Grčkom o uzajamno prihvatljivom rješenju po pitanju imena. S novom vladom u Atini i dalje tražimo od obje strane da se ponovo angažuju, sa voljom da nađu kompromis.\nVlada, opozicija i svi uključeni moraju se fokusirati na dugoročnu stratešku poziciju Makedonije, a ne na kratkoročne taktičke prednosti.


Na posmatranju - InfoVranjske\nDok u Zdravstvenog centra tvrde da se osiguravajuća kuća još nije izjasnila o visini štete, iz Dunav osiguranja odgovaraju da to i ne mogu da urade jer im nije dostavljen ugovor i račun ovlašćenog servisera o izvršenoj popravci\nŠesnaestoslajsni skener vredan oko 50 miliona dinara, koji je oštećen u požaru pre četiri meseca, ni do danas nije popravljen jer konačna visina štete još nije utvrđena. Za to vreme oko 250 hiljada potencijalnih pacijenata iz Pčinjskog regiona upućeno je na preglede van Vranja.\nDALEKO JE FEBRUAR\nKako do zaključenja ovog broja iz ZC nismo dobili odgovore na pitanja koja smo im poslali (vidi okvir), a radiolog sa odeljenja i zamenik generalnog direktora ZC Rade RISTIĆ uporno nije odgovarao na mobilni telefon, bili smo prinuđeni da se okrenemo anonimnim izvorima iz ZC od kojih saznajemo da skener još uvek nije popravljen.\n– Imali smo informaciju da će skener početkom februara početi sa radom, ali to se do današnjeg dana nije desilo. Iako su se po odeljenju muvali raznorazni „posmatrači“ nikakva popravka nije izvršena – kaže ovaj lekar koji je insistirao na anonimnosti.\nOn dodaje i da je na javnom pozivu za učešće na tenderu jedna firma referentna za popravke skenera tenderskoj komisiji ZC dostavila ponudu po kojoj bi to vraćanje aparata u ispravno stanje koštalo 22 miliona dinara (oko 220.000 evra).\n– Ne mora da znači da je šteta tolika. Treba i ta firma da zaradi nešto. Čuo sam samo da traže da se polovina sume za popravku plati unapred. Tim novcem moglo bi se kompletno opremiti jedno bolničko odeljenje – tvrdi isti lekar.\nIz samog ZC su nas decembra meseca, kada smo neposredno nakon izbijanja požara objavili tekst na tu temu, obavestili da je medicinska oprema u tom kabinetu, kao i skener, osigurana kod osiguravajuće kuće „Dunav“ i to preko centralnog tendera koji je raspisao RFZO.\nZC BEZ ODGOVORA\nPet dana pre zaključenja ovog broja „Vranjskih“ ZC Vranje smo preko portparolke poslali pitanja za direktora Uroša Trajkovića, ali odgovore nismo dobili.\n1. Na Odeljenju rendgenologije 30.9.2011. god. izbio je požar u kome je teško oštećen šesnaestoslajsni CT skener od pola miliona evra. Uništeno je samo srce skenera, uređaj „gentri“ bez koga skener ne može da funkcioniše. Kolika je procenjena šteta od strane Dunav osiguranja?\n2. Kako ste novinama „Vranjskim“ ranije dali informaciju da očekujete da Dunav osiguranje uplati novac za štetu kako bi pristupili popravci, zanima nas da li je novac uplaćen?\n3. Šta popravka podrazumeva, ko će je i kada izvršiti i koliko će to koštati?\n4. Šta se, u međuvremenu, dešava sa pacijentima?\n– Nakon nastale štete održano je nekoliko sastanaka kojima su prisustvovali nadležni iz Kompanije „Dunav osiguranje“, ljudi iz kompanije „Dženeral elektrik“ i menadžmenta ZC. Do ovog momenta osiguravajuća kuća nije se izjasnila o visini štete, odnosno visini uplate kojom bi se sanirala šteta – pisalo je u saopštenju Službe sa odnose s javnošću ZC. Tada su nam kazali i da očekuju da će skener do kraja decembra biti u funkciji, ali nisu pojasnili ni tada, kao ni sada, detalje u vezi sa tim.\nKako saznajemo u ovom predmetu Dunav osiguranje je vodeći saosiguravač, dok su DDOR Novi Sad i Delta osiguranje prateći saosiguravači.\n– Informacije o stanju štete i uplatama možete dobiti jedino kod Dunav osiguranja – kaže nadležni iz DDOR Novi Sad, iz sektora Upravljanje štetama Saša SLAVNIĆ.\nIako nam je decembra meseca dr Ristić rekao da očekuju da „Dunav“ uplati pare za štetu, da u najskorije vreme dođu serviseri i poprave kvar, od toga očigledno do danas nije bilo ništa.\nA da konačna visina štete još uvek nije utvrđena, pa samim tim da ni šteta nije isplaćena što automatski uslovljava i popravku skenera, potvrdili su nam i u Dunav osiguranju. Oni, međutim, potenciraju da ne mogu ništa dok ne dobiju sve potrebne papire iz ZC.\n– Konačna visina štete na skeneru koji je oštećen u požaru u rentgen kabinetu u Zdravstvenom centru u Vranju nije utvrđena, s obzirom da osiguranik Zdravstveni centar Vranje još uvek nije dostavio ugovor i račun ovlašćenog servisera o izvršenoj popravci. Ukupna visina štete na oštećenom skeneru, injektoru i građevinskom objektu biće utvrđena nakon dostavljanja računa servisera i primenom ugovorenih uslova osiguranja. Na ime naknade štete do sada je plaćen iznos od osam miliona dinara, a na osnovu dobijenog izveštaja o stepenu oštećenja i ponude servisera, uz konsultaciju sa saosiguravačima (Delta i DDOR) – ističe direktorka Sektora za odnose s javnošću Dunav osiguranja Beograd Milica SLIJEPČEVIĆ.


Hrvatska počinje sa izradom studije opasnosti od zemljotresa na Trgovskoj gori — Radio Velkaton : Radio Velkaton\n31. Avgusta. 2021. Region\nHrvatska počinje sa izradom studije opasnosti od zemljotresa na Trgovskoj gori\nHrvatski Fond za finansiranje razgradnje Nuklearne elektrane “Krško” objavio je da kreće izrada studije o opasnosti od zemljotresa na lokaciji skladišta niskog i srednjeg radioaktivnog otpada na Trgovskoj gori, u općini Dvor na samoj granici sa Bosnom i Hercegovinom.\nPrema navodima Fonda, u julu je potpisan okvirni sporazum za izradu studije i postavljanje mreže seizmografa u okolini lokacije centra u osnivanju i održavanje sa Prirodno-matematičkim fakultetom Univerziteta u Zagrebu.\nPredmet sporazuma je izrada studije za potrebe projektovanja, bezbjednosnih analiza i procjene utjecaja na okolinu, te uspostavljanje i održavanje mreže seizmografa i akcelerografa oko Čerkezovca za preciznije mjerenje i bilježenje pomaka i ubrzanja tla tokom zemljotresa, objavljeno je na sajtu Fonda.\nIz Fonda objašnjavaju da je krajem 2015. godine sprovedena ocjena opasnosti od zemljotresa na širem području Zrinske gore, odnosno preliminarna procjena seizmičkog rizika, te su analizirani potresi u užoj i široj okolini i predložene lokacije centra za zbrinjavanje radioaktivnog otpada.\n“Jedan od zaključaka ocjene bio je da se predložena lokacija nalazi u potresno slabo aktivnom području, ali da u blizini postoje mnogo aktivnije zone izvora zemljotresa. Zaključeno da je potrebno sprovesti dodatna istraživanja i analize kako bi bila izrađena detaljnija studija. Za potrebe izrade studije na lokaciji je potrebno uspostaviti lokalnu mrežu seizmografskih stanica”, navode iz Fonda.\nU novembru prošle godine na lokaciji centra za zbrinjavanje radioaktivnog otpada u osnivanju postavljena je prva seizmografska stanica.\nU narednom periodu planirano je postavljanje još najmanje dvije seizmološke stanice na najpogodnijim mikrolokacijama u centru, kada će biti postavljena još najmanje dva seizmografa i najmanje jedan akcelerograf.\nIz Fonda tvrde da se ove aktivnosti “sprovode u skladu sa najboljom svjetskom praksom” u okviru ostalih istraživačkih radova kako bi bilo utvrđeno da li je odabrana lokacija prihvatljiva za izgradnju skladišta radioaktivnog otpada.\nOsim toga, ovakvim istraživačkim radovima određuje se i način izgradnje budućih građevina u centru, kako bi one bile bezbjedne od zemljotresa razorne moći.\nPrema hrvatskoj regulativi, projektovanje građevinskih objekata sprovodi se u skladu sa Evrokodom sedam i osam, koji se odnose na područja geotehničkog projektovanja i projektovanja potresne otpornosti konstrukcija.\nNa okruglom stolu o temi “Trgovska gora: aktuelno stanje seizmičkih aktivnosti” održanom krajem januara u Sarajevu stručnjaci su upozorili da bi Hrvatska morala da odustane od uspostavljanja odlagališta radioaktivnog i nuklearnog otpada na Trgovskoj gori blizu BiH, posebno poslije zemljotresa koji su pogodili Petrinju i okolinu i promijenili seizmološku sliku tog područja.\nNačelnik Odjeljenja za opservatorsku seizmologiju Sektora za seizmologiju Republičkog hidrometereološkog zavoda Snježana Cvijić Amulić rekla je da je razorni zemljotres, koji je 29. decembra prošle godine pogodio Petrinju, dao potpuno novu sliku o seizmičnosti regiona, te da da maksimalno očekivani intenzitet zemljotresa više neće biti osam, već devet stepeni po Merkalijevoj skali.


Počela isplata podsticaja za povećanje plata radnika - NTV Arena\nPočela isplata podsticaja za povećanje plata radnika\nMinistarstvo privrede i preduzetništva Republike Srpske počelo je danas isplatu podsticaja za povećanje plata radnika za one privredne subjekte koji su podnijeli zahtjeve za obračunski period jul-decembar 2020. godine.\nPrivredni subjekti koji su povećali plate imali su mogućnost da do 1. marta 2021. godine podnesu zahtjev putem aplikacije “e-podsticaj”, koja se nalazi na sajtu Ministarstva privrede i preduzetništva.\nZa podsticaje koji se isplaćuju za treći obračunski period od stupanja na snagu Zakona o podsticajima u privredi Republike Srpske, prijavilo se ukupno 428 privrednih subjekata, a za podsticajna sredstva obuhvaćeno je više od 30.000 radnika, navodi se u saopštenju resornog ministarstva.\nKada je riječ o djelatnostima privrednih subjekata, ovom podsticajnom mjerom su obuhvaćeni svi privredni subjekti koji posluju u oblasti proizvodne, trgovinske i uslužne djelatnosti, a najviše interesovanja iskazali su oni iz prerađivačkog sektora.\nMinistarstvo privrede i preduzetništva i Poreska uprava Republike Srpske pristupili su finalnoj obradi pristiglih zahtjeva nakon čega će svim privrednim subjektima koji ispunjavaju uslove za ostvarivanje prava na podsticaje biti izdata rješenja, te izvršena isplata podsticajnih sredstava.\nBudžetom za ove namjene u toku 2021. godine predviđeno je pet miliona KM, a u skladu s Akcionim planom rada Vlade Republike Srpske i Ministarstva privrede i preduzetništva na jesen je predviđena Analiza primjene Zakona o podsticajima u privredi Srpske.\nNakon toga će se pristupiti razgovoru sa partnerima kako bi se pronašli najbolji modaliteti za rasterećenje rada u privredi po ovom osnovu.\nTags: plata, povecanje plate, privreda, rs, zemlja\nTrninić: Petrović 100 dana bez sastanka sa predstavnicima republičkih institucija\nPetrović smatra da nije bilo potrebe za prekidanjem tematske sjednice


Dva razloga zašto je vlasnik "Nefe" preko noći pobegao iz Srbije - Infobrif\nDva razloga zašto je vlasnik „Nefe“ preko noći pobegao iz Srbije\nObjavljeno 25.05.2019. u 21:59\nBEOGRAD – Ruska kompanija nameštaja „Spilit“ je iznenadnim odlaskom iz Srbije ostavila 550 radnika na „cedilu“, ali i oštetila stotine kupaca „Nefa nameštaja“ kojima nije isporučila plaćenu robu.\nRazlozi zašto je ta firma preko noći pobegla mogu biti mnogobrojni, a sagovornici „Blic Biznisa“ ističu dve najverovatnije mogućnosti – da je preduzeće ili loše poslovalo, pa na ovaj način „pobeglo“ od posledica ili da su unapred imali pripremljen plan za ovakav odlazak iz Srbije.\nEkonomista i konsultant za strana ulaganja Milan Kovačević kaže da se trenutno može nabrojati mnogo razloga, ali da je moguće da je firma pošteno poslovala i tragala za rešenjima, međutim da je poslovanje ipak bilo loše.\n“ Moguće je da su shvatili da će ih još više koštati likvidacija i stečaj, pa su zato odlučili da pobegnu. Najveća mana našeg privrednog sistema je to što je sve komplikovano i skupo“, tvrdi Kovačević.\nKaže da treba razumeti da je svako preduzetništvo rizičan posao i da je firma mogla da se preračuna i ne shvati da neće moći da ima održivo poslovanje u Srbiji.\n„Sigurno su na početku analiziirali da su naše dnevnice jeftine, cene mašina takođe, kao i zakup prostora. Dodatno, ako su dobili i subvencije od države koje su im na početku održavale poslovanje, ali su se u toj kalkulaciji preračunali. Sada im je verovatno ispalo jeftinije da jednostavno pobegnu“, kaže Kovačević.\nPrema njegovim rečima, loše je što sistem u Srbiji uopšte dozvoljava da se ovako nešto desi.\nVarala ljude u Srbiji: Izdavala tuđe stanove, sumnja se da…\nOsumnjičen za prevaru putem interneta, policija poziva…\n„U sistemu postoji mnogo mogućnosti da neko ‘tipuje’ da prevari. Kod nas se izveštaj o poslovanju preduzeća za ovu godinu saznaje tek skoro na kraju sledeće. U svetu se ti izveštaji kvartalno objavljuju, pa su mogućnosti za manipualcije manje“, dodaje.\nS druge strane, moguće je i da su unapred napravili računicu i plan ovakvog odlaska.\n„Uvek ima takvih ljudi na tržištu, koji unapred naprave računicu koliko su uložili para, a koliko će novca izvući i zaraditi prevarom klijenata i radnika“, objašnjava Kovačević.\nEkonomista Ljubomir Madžar ističe da je jasno da je takav odlazak vlasnika fabrike „prevara“ i da slučaj treba prepustiti istražnim organima i sudu.\n„Loše poslovanje se može desiti i ako se počne sa najboljim nadama i planovima. I najbolji planovi mogu da propadnu, ali onda se ne postupa na ovakav način, već se usmerava na odgovorajuće institucije i snose se posledice“, ističe Madžar.\nSpilit“ je u Vranju, 2017. godine započeo proizvodnju nameštaja u pogonima „Jumka“, kojima danas takođe duguju novac za zakup. U februaru ove godine ova ruska kompanija je otvorila novi pogon u Somboru. U Srbiji imaju 34 prodajna salona, isključivo u tržnim centrima.\nPrema podacima Agencije za privredne registre 49 odsto „Spilita“ je u vlasništvu beogradskog „Holodeksa“, a 51 odsto u vlasništvu ruskog partnera „OOO Korolj Divanov“ dok je „Holodeks“ stoprocentni vlasnik „Nefa nameštaja“.\nIza obe firme stoji i ruski biznismen Andrej Hodasevič, vlasnik dve velike fabrike nameštaja u Rusiji: „Mnogo mebeli“ i „Korol Divanov“.\nNesreća na auto-putu: Poginuo srpski odbojkaški trener\nUkoliko treba da izvadite novi pasoš, to možete uraditi i za 15 minuta, evo i kako\nVarala ljude u Srbiji: Izdavala tuđe stanove, sumnja se da ima još prevarenih\nHapšenje zbog prevare – iznudili 70.000 evra za “skidanje crne magije”


Isplivalo telo utopljenog muškarca - juGmedia\nIsplivalo telo utopljenog muškarca\nKomentari su isključeni na Isplivalo telo utopljenog muškarca\nTelo četrdesetdevetogodišnjeg D.R. iz Aleksinca, utopljenog u noći između nedelje i ponedeljka, isplivalo je jutros na površinu Oblačinskog jezera.\nMeštanin vikend naselja pored jezera primetio je jutros oko 7 sati i 40 minuta, telo utopljenog, nesrećno stradalog muškarca, pišu Niške vesti.\nDo nesreće je došlo u noći između nedelje i ponedeljka, dvojica muškaraca su po saznanjima iz istrage, bacali mreže u vodu, kada se zbog jakog vetra njihov čamac prevrnuo, dok je jedan od njih je uspeo da se spase dok je drugi nestao u dubinama jezera.\nNakon celodnevne pretrage u ponedeljak, telo nesrećno stradalog D.R. isplivalo je na površinu, što je primetio jedan meštanin i prijavio policiji.\nPolicija je izvršila uviđaj po ovlašćenju Višeg javnog tužilaštva u Prokuplju.\n„Vozilom „Gorice“ telo je prevezeno na Institut za sudsku medicinu, radi vršenja obdukcije po nalogu Tužilaštva, a protiv muškarca M.V.(53) iz okoline Žitkovca biće podneta krivična prijava u redovnom postupku zbog sumnje da je izvršio krivično delo nezakonit lov„ kažu u niškoj policiji.\nPo prognozi RTS-a Leskovčani i Nišlije žive u PAKLU\nBujanovčani i migranti uređuju školsko dvorište\nObezbeđen novac za bebe iz epruvete\nVRANJE - Budžetom za narednu godinu ponovo su planirana sredstva za finansiranje veštačke oplodnje za parove sa teritorije grada, potvrdio je za juGmediu Aleksandar Stajić član gradskog veća zadužen zdravstvo. (više…)\nStamenković: Zamalo opozicioni blok\nLESKOVAC – Predsednik Gradskog odbora Nove stranke Bratislav Stamenković potvrdio je danas da je prošle subote sa DS-om trebalo da potpiše koalicioni predizborni sporazum ali, kako je rekao, u pregovorima je došlo do „razmimoilaženja mišljenja”. (više…)\n„Noć punog meseca“ za Dan pozorišta\nPIROT - Povodom Svetskog dana pozorišta, 27.marta sinoć je u Narodnom pozorištu odigrana hit komediju "U noći punog meseca" , po tekstu Jovana Mijalkovića a u režiji Uroša Jovanovića. (više…)\nNišlija pljačkao prodavnice\nNIŠ - Niška policija uhapsila je B. A. (25) iz Niša zbog postojanja osnova sumnje da je opljačkao dve prodavnice i iz njih odneo nešto više 70.000 dinara. (više…)\nVetar oborio banderu na dečje igralište, kablovi rasuti po terenu\nLepi Brka na Mi smo kvasac bune koji raste (FOTO,VIDEO)\nKomšija na Vetar oborio banderu na dečje igralište, kablovi rasuti po terenu\nmimi na Mi smo kvasac bune koji raste (FOTO,VIDEO)\nLjubinko na Mi smo kvasac bune koji raste (FOTO,VIDEO)\nKoviljka na Mi smo kvasac bune koji raste (FOTO,VIDEO)


Ova vrtoglava cifra rezultat je preseka istraživanja međunarodnih organizacija i nacionalnih zavoda za statistiku o kretanju stanovništva u periodu od 1990. do 2019. u deset balakanskih država - Mađarskoj, Rumuniji, Bugarskoj, Severnoj Makedoniji, Albaniji, Crnoj Gori, Bosni i Hercegovini, Hrvatskoj, Sloveniji i Srbiji.\nZnačajan broj njih otišlao je put zemalja EU, posebno u Centralnu Evropu, a takav trend se zadržava i do danas kada se najmoćnije članice EU, a pre svih Nemačka - dopunjavaju radnom snagom sa Zapadnog Balkana.\nUkupno gledano, u odnosu na početak poslednje decenije prošlog veka na ovom prostoru živi oko 11 miliona stanovnika manje. Iako ta brojka obuhvata i druge demografske okolnosti, potput smrtnosti, rađanja... jasno je da je velika većina ljudi, ipak, otišla tragajući za boljim uslovima života.\n"Blic" je istaživao kako su u poslednje tri decenije migrirali stanovnici u deset balkanskih država i rezultati su zanimljivi - bezmalo polovina ukupnog broja onih koji su emigrirali sa Balkana otišla je iz samo jedne države, a sve balkanske zemlje ostale su praktično netaknute - čak beleže i porast u broju stanovnika!\nRumunija - svakog sata zemlju napuste 24 osobe\nRumunija je samo za devet godina izgubila oko 3.4 miliona stanovnika koji su nakon ulaska ove zemlje u Evropsku uniju napustili svoja rodna mesta i otišli "trbuhom za kruhom". U rumunskom centru za statitsku koji se bavi migracijama, navodi se da je pre u ulaska u EU ovu zemlju napustio mnogo manji procenat ljudi, ali i da ne postoje tačni podaci o tadašnjim migracijama.\nRumuniju napusti najviše ljudi\nAlbanija - najveći rast migracija\nNakon toga usledio je talas nove selidbe, pa su nakon 2000. godine stanovnici odlazili "trbuhom za kruhom" u Grčku i Italiju gde danas ima najviše migranata albanske nacionalne pripadnosti, negde oko 300.000 njih.\nLjudi u Evropi traže bolje uslove života\nSrbija - preko milion ljudi napustilo zemlju\nUsled ekonomskih sankcija i brojnih nestabilnosti koje su tada pogađale našu zemlju, Srbija je tokom devedestih godina izgubila preko 500.000 ljudi koji su otišli u svet u potrazi za boljim životom. Kako se navodi u podacima Zavoda za statistiku oko 202.000 u to vreme je imalo privremenu dozvolu za rad u inostranstvu, dok su se drugi na drugačije načine "snalazili" u inostranstvu.\nLjudi kupuju kartu u jednom pravcu\nPrema popisu stanovništva, naša zemlja u odnosu na devedesete godine ima manje za oko 1.825.674 stanovnika, ali treba uzeti u obzir da na tu brojku utiču i ratovi na području bivše Jugoslavije, "otcepljenje" Crne Gore, mortalitet i natalitet.\nBosna i Hercegovina - polovina Bošnjaka otišla u EU\nNajviše stanovnika koji su tokom poslednjih dvadeset devet godina otišli iz BIH nastanilo je Nemačku, te prema podacima koje se pojavljuju u nemačkim medijima u njoj živi oko 373.000 građana bošnjačkog porekla. U Austriji se nastanilo oko 155.000, a "preko bare" u SAD-u ih živi isto toliko. Ostali ekonomski migranti raspoređeni su svuda po zemljama EU.\nBugarska - pola miliona ljudi otišlo\nMađarska - svake godine ode 65.000 ljudi\nNekada i cele porodice odlaze\nCrna Gora - odlazi sve više stanovnika\nSeverna Makedonija - pola miliona ljudi napustilo zemlju, a povećan broj stanovnika\nSlovenija - jedina koja beleži priliv migranata\nKako sami autori istaživanjima o kretanjima stanovništva navode u koje je "Blic" imao uvid navode, stopostotnu tačnost podatka treba uzeti sa dozom rezerve pre svega zbog mogućnosti korišćenja dvojnog državljanstava, jer se pojedini ekonomski migranti i dalje ubrajaju kao stanovnici svoje matične zemlje. Takođe, mnogi ljudi rade na "crno" te njihov život i rad u određenoj zemlji uopšte nisu zakonski zavedeni, te se oni u sistemu ne prepoznaju kao ekonosmki migranti.


U Moskvi uskoro počinje masovna vakcinacija protiv virusa korone - Sputnjik Srbija\n11:13 29 Novembar 2020\n08:37 07.11.2020 Preuzmite kraći link\nMasovna vakcinacija, vakcinom „Sputnjik V“, protiv virusa korona u Moskvi i Moskovskoj oblasti počeće za dve nedelje, saopštio je direktor Nacionalnog istraživačkog centra za epidemiologiju i mikrobiologiju „Gamaleja“ Aleksandar Ginzburg.\n„Mislim da se u naredne dve nedelje može očekivati da u Moskvi i Moskovskoj oblasti krene vakcinacija, ne prema proizvodnom, već prema teritorijalnom principu. To se zove masovna vakcinacija“, rekao je Ginburg.\nOn je objasnio da će za dve nedelje u civilnom prometu stići mnogo veći broj doza „Sputnjik V“, nego što je bilo do sada.\nOvog vikenda počinje isporuke kompanija „Generium“, a naredne dve nedelje će početi proizvodnju „R-Farm“ i „Binofarm“.\n"Sve ide po planu i do kraja novembra u civilnom promeru će se naći pola miliona doza vakcine. U decembru ta brojka će biti tri puta veća", rekao je Ginzburg.\n10:12 Redak fenomen: Tri sunca obasjala nebo iznad Jakutije /foto/


Festival „Nedelja pozorišta“ koji se od 2015. godine održava u Sonti, ove godine će početi 7. i trajaće do 12. juna\nDatum kreiranja 04 jun 2021\nOtvaranje festivala je u ponedeljak 7. juna u 20 sati kada će nastupiti „Viva dance academy“ iz Novog Sada sa mjuziklom „Ja sam Mileva Marić Ajnštajn“, a drugog dana festivala, 8. juna će nastupiti Slovačko Vojvođansko pozorište sa predstavom „Kebab“ koja je titlovana na srpski jezik.\nPrvo mesto i zlatna medalja za mušku štafetu atletskog kluba “Apatin” na Zrenjaninskom maratonu\nDatum kreiranja 03 jun 2021\nNovi vredni rezultati i medalje za članove atletskog kluba „Apatin“ na takmičenjima u Srbiji i regionu. Na 1. Zrenjaninskom maratonu tročlana štafeta apatinskog kluba u sastavu Nemanja Đurić, Miroslav Pešić i Aleksandar Stajić osvojila je u polumaratonskoj trci na 21 km i 197 metara prvo mesto i zlatnu medalju sa rezultatom 1 sat i 19 minuta.\nPobede fudbalera prigrevačkog „Bratstva“ i „Jedinstva“ sa Velikog Salaša u finišu prvenstva Međuopštinske lige Sombor 1. razred\nDatum kreiranja 02 jun 2021\nSam je finiš fudbalskog prvenstva u okviru Međuopštinske lige Sombor 1. razred. Lider na tabeli i novi šampion „Bratstvo 2019“ iz Prigrevice u pretposlednjem 25. kolu rutinski je u gostima pobedio 4:0 u Odžacima, na Velikom Salašu „Jedinstvo Ribarevo“ posle prave goleade savladalo 4:3 staparski „Hajduk“, dok su fudbaleri „Terekveša“ poraženi 2:0 u Kuli od istoimene ekipe.\nGrađani za pomoći koju daje država mogu da se prijave preko sajta Uprave za trezor\nOd ponoći, kada je počela prijava građana koji su do 31. maja primili makar jednu dozu vakcine za pomoć od 3.000 dinara, pa do danas u 21.30 za pomoć se prijavilo 662.599 građana, kažu za Tanjug u Ministarstvu finansija.\nBroj vakcinisanih raste, a građani se nadaju letu kao pre pandemije.\nJedan od glavih uzroka za dobru situaciju je vakcinacija. U Srbiji je, prema poslednjim podacima, dato ukupno 4.655.711 doza vakcina protiv kovida. Ohrabruju vesti da se smanjio broj pacijenata u crvenoj zoni za oko četiri hiljade u poslednjih mesec dana.\nU akciji prikupljanja čepova koje Apatinska pivara već tradicionalno realizuje prikupljena je jedna tona i 250 kilograma čepova\nDatum kreiranja 01 jun 2021\nU akciji prikupljanja čepova koje Apatinska pivara već tradicionalno realizuje još od 2015. godine, prikupljena je jedna tona i 250 kilograma čepova. Oni su namenjeni Udruženju “Čep za hendikep” za nabavku ortopedskih pomagala osobama sa invaliditetom širom Srbije.\nKrizni štab doneo odluku o dodatnom popuštanju mera\nKrizni štab doneo je odluku o dodatnom popuštanju mera, pa će tako od danas ugostiteljski objekti moći da rade svaki dan do ponoći, i u otvorenom i u zatvorenom prostoru.Članica Kriznog štaba Darija Kisić Tepavčević rekla je da poslednje bioskopske projekcije mogu da počnu u 23 sata i da do tog vremena mogu da rade i njihove blagajne.\nU Apatinu veliko interesovanje za vakcinaciju\nPrethodni vikend obeležilo je veliko interesovanje za vakcinaciju, a prema rečima pomoćnice direktora Doma zdravlja Apatin Branke Bajić, samo u poslednjih par dana vakcinu je primilo više od 600 Apatinaca.\nOd ponoći počinje prijava za 3.000 dinara za vakcinisane\nDatum kreiranja 31 maj 2021\nPrijave građana za pomoć od 3.000 dinara, koji su do 31. maja primili makar jednu dozu vakcine, počinje sutra, 1. juna, tačno u ponoć. Za pomoć se mogu prijaviti svi državljani Srbije stariji od 16 godina, koji su na teritoriji naše zemlje, zaključno sa današnjim danom, primili makar jednu dozu vakcine, podseća ministar finansija Siniša Mali i dodaje da se prijave vrše preko sajta Uprave za trezor na adresi pmi.trezor.gov.rs.\nEpidemijska situacija u Srbiji se poboljšava\nEpidemijska situacija u Srbiji se poboljšava, međutim, nadležni pozivaju sve građane, naročito mlade, da se vakcinišu. U danu za nama u Srbiji je prvi put u poslednjih sedam i po meseci registrovano manje od 200 novozaraženih.\nPored britanskog soja korona virusa, u Srbiji nisu dokazane druge preteće varijante virusa\nDatum kreiranja 16 april 2021\nVirusolog i član Kriznog štaba Tanja Jovanović je istakla da je Nacionalna studija o efikasnosti imunizacije je pripremljena i u njoj će učestvovati više hiljada građana Ona je za rekla da, iako brojke padaju, treba da budemo oprezni i da se pridržavamo mera kako bi pad bio realnost i kako bismo epidemiju stavili pod kontrolu.\nU zemlje Evropske unije će Srbi ovog leta moći sa bilo kojom vakcinom\nDatum kreiranja 15 april 2021\nIz Brisela je saopšteno da će digitalni zeleni sertifikati, koji bi trebalo da postanu operativni u EU do početka leta, biće izdavani za sve vakcine protiv Kovid-19. Aleksandar Seničić, direktor Nacionalne asocijacije turističih agencija je potvrdio da će se to odnositi i na Srbiju.


Menadžment Crvene zvezde odlučio je da prepolovi svoja primanja zbog krize prouzrokovane virusom korona.\nNa ovaj potez su se odlučili generalni direktor kluba Zvezdan Terzić, sportski direktor Mitar Mrkela, operativni direktor Marko Petrović, te šef stručnog štaba Dejan Stanković. Ovo smanjenje od 50 odsto će biti na snazi do 1. jula 2021. godine.\nViše finansijskih detalja nema, a čelnici navode da žele da na ovaj način daju lični primer.\nPodsetimo, Zvezda će sledeće sedmice igrati meč plej-ofa Lige Evrope sa boljim iz duela Ararat Jermenija - Celje i evenrualan plasman u grupnu fazu LE, što bi bila velika finansijska injekcija za srpskog šampiona.\nVIDEO: Terzić o Milojevićevom odlasku\nTerzić o Milojevićevom odlasku


Mentalista (THE MENTALIST) - Serije - mojtv.net\nPriča o istražitelju koji za rešavanje najsloženijih zločina koristi sofisticirane umne metode\nOn je istražitelj s posebnim darom za rešavanje najsloženijih zločina koje su počinili poremećeni umovi. On je mentalista. Ova kriminalistička serija impresioniraće sve ljubitelje klasične detektivske istrage, ali i osvežiti fanove profinjenih forenzičkih dela. Prodiranjem u umove "Mentalista" će rešiti najstrašnije zločine i zaigrati mentalnu igru sa svima koji mu se pridruže u istrazi.\nPatrick Jane (Simon Baker) je istražitelj koji u rešavanju zločina koristi visoko razvijene veštine primećivanja, zaključivanja i umne manipulacije kako bi pomogao CBI-u, Istražnom uredu Kalifornije, instituciji koja pomaže lokalnim, državnim i federalnim agencijama u rešavanju složenih kriminalističkih istraga. Pomoću jedinstvenog dara moderni Sherlock Holmes uvek je korak ispred forenzičkih analiza, napredne kriminalističke tehnologije i svih kolega. Uočavajući najsitnije detalje, igrajući umne igrice i "čitajući" emocije drugih, Jane kriminalcima kompleksnih profila i poremećenih umova postavlja sofisticirane umne zamke te može navesti svedoke i osumnjičene da mu razotkriju činjenice kojih ni sami nisu svjesni.


DODIK: Parcijalne izmene mogu dovesti do konačnog reda u pravosudnom sistemu | Novosti.RS\nNa pitanje Srne da prokomentariše izjavu specijalnog predstavnika EU u BiH Johana Satlera da je potrebno vraćanje poverenja javnosti u pravosuđe i obezbeđenju njegovog integriteta, nezavisnosti i odgovornosti, te da je s ciljem omogućavanja tih promjena potrebno hitno izmeniti Zakon o Visokom sudskom i tužilačkom savetu BiH, Dodik je istakao da parcijalne izmene, kako to predlaže Satler, ne mogu dovesti do reda u pravosudnom sistemu.\n-Vraćanje poverenja javnosti u pravosuđe, za koje se i mi zalažemo, a o kojem govori Satler, nije moguće samo izmjenom Zakona o VSTS. Ako već evropske strukture ulažu sredstva u VSTS BiH, kako priznaje Satler, onda bi neko mogao da izvede zaključak da i presudan uticaj na to isto pravosuđe dolazi upravo iz međunarodnih struktura, a nas može navesti na razmišljanje zašto bi ih mi uopšte više finansirali, naglasio je Dodik.\nOn je naglasio da bilo kakva supervizija u ovoj oblasti u BiH je neprihvatljiva i nedopustiva, te da pravosuđe u BiH treba reformisati u cjelini i osloboditi ga od finansiranja spolja.\n-Samo u tom slučaju imaćemo svoj pravosudni aparat koji će odgovarati građanima koji ga plaćaju, lišen bilo kakvih uticaja sa strane, poručio je srpski član Predsedništva BiH.\nMilorad Dodik RS BiH pravosuđe\nŠTO pre visoki predstavnik ode, to bolje, da narodi u BiH uzmu sudbinu u svoje ruke, poručio je Petar Ivancov, odlazeći ambasador Rusije u BiH, gostujući u emisiji "Pečat".


Ne, fudbaler Vest Hema nije prekršio izolaciju kao što neke njegove kolege jesu i neće ga klub kazniti zbog toga, ali, dvadesetosmogodišnjak mogao bi imati mnogo veće probleme kod supruge.\nDžek Vilšir je u dvorištu svog doma, igrao fudbal protiv supruge Andrijan. Nakon što je pokazao kakvu tehniku ima, rešio je da malo poradi i na defanzivi. Prepustio je loptu ženi sa kojom je u braku od 2017, a zatim sa leđa uklizao, bez milosti sa dve noge, kao što bi to učinio na pravoj utakmici, ako bi recimo, morao da spasi gol.\nAndijan je na leđima završila na travi, a pitanje je kako je Džek prošao posle ovoga. On je na Instagram objavio video uz poruku:\n"Frustracija od izolacije izlazi na videlu, ali iskreno, situacija je bila idealna da se osvoji lopta".